qundao/data-zh-poetry huggingface dataset:
青玉案·春寒恻恻春阴薄
作者：顾德辉
朝代：宋

春寒恻恻春阴薄。整半月，春萧索。晴日朝来升屋角。树头幽鸟，对调新语，语罢双飞却。
红入花腮青入萼。尽不爽，花期约。可恨狂风空自恶。晓来一阵，晚来一阵，难道都吹落？
三江亭
作者：顾文
朝代：宋
体裁：七言律诗

词源倒峡势奔侵，绠短那容汲万寻。望属沧浪惊鹤唳，志存流水识琴心。挥毫句句囊盛锦，拜赐人人袖有金。不日都俞在庙庙，更听虎啸应龙吟。
题丹徒漕渠
作者：顾时大
朝代：宋

两冈相望山壁立，地形脊高势回潴。练湖寸板虽得尺，庱亭泄去如尾闾。自从秦凿兴赭徒，大业广此事遨娱。岁久不治成症瘀，下视一线皆泥涂。
题丹徒漕渠
作者：顾时大
朝代：宋

两冈相望山壁立，地形脊高势回潴。
练湖寸板虽得尺，庱亭泄去如尾闾。
自从秦凿兴赭徒，大业广此事遨娱。
岁久不治成癥瘀，下视一綫皆泥涂。
过练湖
作者：顾松年
朝代：宋
体裁：七言律诗

行行何处慰吟观，负郭平湖万顷宽。两寺钟声烟外听，六朝山色镜中看。难追鸥鹭朋俦密，颇怪鱼龙窟宅寒。请濯尘缨自兹始，为辞云水向长安。
夜游
作者：顾梦日
朝代：宋

路转歌声杳，夜深云露浓。美人行月下，秋水汎芙蓉。
夜游
作者：顾梦日
朝代：宋

路转歌声杳，夜深云露浓。
美人行月下，秋水泛芙蓉。
大涤洞
作者：顾然
朝代：宋

清凉不着人间暑，三伏来游九锁山。箬底神丹末须问，平生宁有此时来。山头赤日炙手热，檐底鸣泉玉击枞。惭愧龙公作馀戏，梦中浑认雨翻江。
大涤洞·其一
作者：顾然
朝代：宋
体裁：七言绝句

清凉不着人间暑，三伏来游九锁山。箬底神丹末须问，平生宁有此时来。
大涤洞·其二
作者：顾然
朝代：宋

山头赤日炙手热，檐底鸣泉玉击枞。
惭愧龙公作余戏，梦中浑认雨翻江。
大涤洞·其二
作者：顾然
朝代：宋

山头赤日炙手热，檐底鸣泉玉击枞。惭愧龙公作馀戏，梦中浑认雨翻江。
渊明祠
作者：顾禄
朝代：宋

黄阁彤扉尽宋臣，归来松菊伴闲身。举头谁识悠然意，只有南山是故人。葛巾漉酒艳流霞，长向东篱醉菊花。不分宋公移晋祚，只将甲子纪年华。
渊明祠·其一
作者：顾禄
朝代：宋
体裁：七言绝句

黄阁彤扉尽宋臣，归来松菊伴闲身。举头谁识悠然意，只有南山是故人。
渊明祠·其二
作者：顾禄
朝代：宋

葛巾漉酒艳流霞，长向东篱醉菊花。不分宋公移晋祚，只将甲子纪年华。
渊明祠·其二
作者：顾禄
朝代：宋

葛巾漉酒艷流霞，长向东篱醉菊花。
不分宋公移晋祚，只将甲子纪年华。
不寐
作者：顾禧
朝代：宋
体裁：五言律诗

英雄不世出，竖子自成名。谁谀美新笔，曾怜覆楚兵。轻霜零病叶，急雁过寒城。入夜愁无似，悲笳处处声。
九日吴山
作者：顾禧
朝代：宋

第一峰头逢九日，振衣直上莫踌躇。
丹梯苔冷仙人迹，只树云深帝子居。
图画天然看不厌，啸歌自得意何如。
茱萸醉插游丝倦，雁影参差夕照余。
九日吴山
作者：顾禧
朝代：宋

第一峰头逢九日，振衣直上莫踌躇。
丹梯苔冷仙人迹，祇树云深帝子居。
图画天然看不厌，啸歌自得意何如。
茱萸醉插游丝倦，雁影参差夕照余。
九日吴山
作者：顾禧
朝代：宋

第一峰头逢九日，振衣直上莫踌躇。丹梯苔冷仙人迹，祇树云深帝子居。图画天然看不厌，啸歌自得意何如。茱萸醉插游丝倦，雁影参差夕照馀。
九日登浮屠
作者：顾禧
朝代：宋

浮屠百尺绝花尘，一望霜林暮色匀。
啸傲自然能远俗，步趋何必不人。
参军帽落嘲谁解，□□□残草作茵。
却羡东篱陶处士，菊花犹插碧纱巾。
九日登浮屠
作者：顾禧
朝代：宋

浮屠百尺绝花尘，一望霜林暮色匀。啸傲自然能远俗，步趋何必不随人。参军帽落嘲谁解，□□□残草作茵。却羡东篱陶处士，菊花犹插碧纱巾。
偕谭子钦惟寅游西樵
作者：顾禧
朝代：宋
体裁：七言律诗

江西美景闻天下，君上湖亭意若何。吞吐晴光千浪暖，卷舒云气两峰多。阳春有脚归花柳，芳草无心恋绮罗。力倦翻嫌花路浅，振衣再拟一同过。
偶作
作者：顾禧
朝代：宋

弹铗复尔尔，登楼向落曛。烟深横白鹭，枫老宿彤云。松牖寒威入，琳宫远磬闻。自然能远俗，无复赋离群。
偶作
作者：顾禧
朝代：宋

弹铗復尔尔，登楼向落曛。
烟深横白鹭，枫老宿彤云。
松牖寒威入，琳宫远磬闻。
自然能远俗，无復赋离群。
偶作
作者：顾禧
朝代：宋

日暮悲笳起，孤衾入梦寒。沙飞桐鹊隐，草蔓石鲸残。龙战知何极，乌栖转未安。幽燕多老将，壮气满桑乾。
偶作
作者：顾禧
朝代：宋

日暮悲笳起，孤衾入梦寒。
沙飞桐鹊隐，草蔓石鲸残。
龙战知何极，乌栖转未安。
幽燕多老将，壮气满桑干。
同人看梅
作者：顾禧
朝代：宋
体裁：七言律诗

梅花引我入溪深，半绕青松半翠林。已耐岁寒成好友，还将春色作幽岑。苍烟踏破鞋无迹，明月挑来杖有心。赢得清芬盈客袖，莫愁归路暮云侵。
客湖上
作者：顾禧
朝代：宋
体裁：五言律诗

对酒拂吴钩，光随湖水流。碧寻堤上草，红落竹边楼。春老莺啼倦，山空鹤唳收。买花钱欲尽，何事再句留。
宿徐稚山斋中
作者：顾禧
朝代：宋

已将夙昔志，抵掌为君陈。笳鼓悲吴地，须眉忆汉臣。梅花凭夜发，柳色司年新。此夕关河客，应输夜卧人。
宿徐稚山斋中
作者：顾禧
朝代：宋

已将夙昔志，抵掌为君陈。
笳鼓悲吴地，鬚眉忆汉臣。
梅花凭夜发，柳色司年新。
此夕关河客，应输夜卧人。
寄怀阎安中
作者：顾禧
朝代：宋
体裁：七言律诗

金门射策尽名贤，谁似江南阎子然。白虎谈经知独步，苍松入梦已多年。凌云赋笔雄千古，倒峡词源倾百川。若忆古人愁绝处，西陵花柳日芊眠。
小春词
作者：顾禧
朝代：宋

玉霜斜舞桐枝湿，析木荧荧石鲸泣。芙蓉子夜卸秾妆，药雨纷糅琼饮急。琼楼玉宇微寒生，氤氲暖气出元英。白鹿观中香粉散，灵女祠前箫鼓鸣。木奴千树绽浓绿，太济粼粼黑鸟浴。真腊灯光射紫薇，汉宫齐唱凤来时。彩虹不逐天驷流，公子初成狐腋裘。尚衣日日颁红锦，挟纩犹深边士愁。五凤习习起兰泽，龙篆新盘大府历。黍臛松醪次第陈，野老欣然爱冬日。暖炉高会乐未央，鸿雁南飞百草黄。东君欲逗春消息，独遣桃花斗橘阳。
小春词
作者：顾禧
朝代：宋

玉霜斜舞桐枝湿，析木荧荧石鲸泣。
芙蓉子夜卸秾粧，药雨纷糅琼饮急。
琼楼玉宇微寒生，氤氲暖气出元英。
白鹿观中香粉散，灵女祠前箫鼓鸣。
木奴千树绽浓绿，太济粼粼黑鸟浴。
真腊灯光射紫薇，汉宫齐唱凤来时。
彩虹不逐天驷流，公子初成狐腋裘。
尚衣日日颁红锦，挟纩犹深边士愁。
五凤习习起兰泽，龙篆新盘大府历。
黍臛松醪次第陈，野老欣然爱冬日。
暖炉高会乐未央，鸿雁南飞百草黄。
东君欲逗春消息，独遣桃花鬬橘阳。
徐稚山林出诗见示因书其后
作者：顾禧
朝代：宋
体裁：七言律诗

论交常忆少年时，耐久如君倍足思。金马不移孺子节，石麟肯负志公期。经霜傲菊依幽径，漾月修篁种曲池。六客衔笺烂似锦，莫嫌野鹤故来迟。
憩小峨嵋
作者：顾禧
朝代：宋
体裁：五言律诗

偶上峨嵋岭，悠然对夕曛。孤峰擎落日，古殿宿寒云。石暗松涛作，天空鹤唳闻。幽寻惬素抱，世态自纷纭。
採桑行
作者：顾禧
朝代：宋

蚕者不得衣，不蚕者得衣。
长安富贵家，上锦下襦。
杂感
作者：顾禧
朝代：宋

不与渔樵狎，宁知世事非。功成枯战骨，发端误儒衣。风雨槐阴梦，仓黄斗柄微。东邻瓜正熟，把酒裛清辉。
杂感
作者：顾禧
朝代：宋

不与渔樵狎，宁知世事非。
功成枯战骨，髪端误儒衣。
风雨槐阴梦，仓黄斗柄微。
东邻瓜正熟，把酒裛清辉。
林庇民保以诗见赠次韵奉答
作者：顾禧
朝代：宋
体裁：七言律诗

萧萧竹影閒桐阴，有客携琴慰素心。秋老登楼频作赋，愁深抱膝共高吟。招寻丛桂香初散，快读残书酒满斟。莫恨龙门策未报，十年声价重南金。
林庇民保留宿夜话
作者：顾禧
朝代：宋

踪迹忘疏密，情怀历晦明。
携琴时一至，倒屣辄相迎。
枕发中郎秘，尊余北海酲。
浣花多胜侣，风雨话深更。
林庇民保留宿夜话
作者：顾禧
朝代：宋

踪迹忘疏密，情怀历晦明。携琴时一至，倒屣辄相迎。枕发中郎秘，尊馀北海酲。浣花多胜侣，风雨话深更。
泊太湖寄内
作者：顾禧
朝代：宋
体裁：五言律诗

草草出门去，孤帆落暮烟。笑谈卿宛在，辛苦梦难传。雨礴蛟龙窟，云乘橘柚边。从来轻远别，此夕倍凄然。
洪善庆兴祖偕访昇上人即景次韵
作者：顾禧
朝代：宋
体裁：五言律诗

地僻僧栖隐，茆庵曲径通。云浮秋水白，霞夺蓼花红。野鸟当窗下，疏烟入画中。采菱人未散，归棹且从容。
海棠秋
作者：顾禧
朝代：宋

春风荡漾花如织，排摈深岩天地窄。桃李芳菲斗艳阳，嫣痕尽染胭脂色。含丹欲吐娇不胜，獭髓遥分点琼额。杨妃睡足口无语，嫁作游丝怨风雨。花神泣罢还欲诉，不愿柔枝荐繁市。愿得常亲君子傍，秋深静绾紫绡妆。孤桐独立擎素月，芙蕖零落无辉光。瑶枝重整临秋水，蓼蒲历历羞无香。赏心况有双凫仙，琴声夜夜醉婵娟。碧霞觞泛海棠醉，曲栏丽影何蹁跹。君不见南朝百里花无数，郁郁纷纷吐烟雾。载岁无人禁采樵，丹干琼姿尽摧仆。兰蕙当门动见锄，草间惟叹璇霓卧。兹花胜植瀛蕊苑，一承顾盼犹未晚。冉冉临窗如有心，嬛舞清歌乐事远。蔓露凝霜色倍妍，夔州何独无诗篇。兹花有诗便不朽，吁嗟托根良不偶。
海棠秋
作者：顾禧
朝代：宋

春风荡漾花如织，排摈深岩天地窄。
桃李芳菲鬬艷阳，嫣痕尽染胭脂色。
含丹欲吐娇不胜，獭髓遥分点琼额。
杨妃睡足口无语，嫁作游丝怨风雨。
花神泣罢还欲诉，不愿柔枝荐繁市。
愿得常亲君子傍，秋深静绾紫绡粧。
孤桐独立擎素月，芙蕖零落无辉光。
瑶枝重整临秋水，蓼蒲历历羞无香。
赏心况有双鳬仙，琴声夜夜醉婵娟。
碧霞觞泛海棠醉，曲栏丽影何蹁跹。
君不见南朝百里花无数，郁郁纷纷吐烟雾。
载岁无人禁采樵，丹榦琼姿尽摧仆。
兰蕙当门动见锄，草间惟叹璇霓卧。
兹花胜植瀛蕊苑，一承顾盼犹未晚。
冉冉临窗如有心，嬛舞清歌乐事远。
蔓露凝霜色倍妍，夔州何独无诗篇。
兹花有诗便不朽，吁嗟托根良不偶。
游翠微山看桃
作者：顾禧
朝代：宋

梅花才落见桃花，欲问桃源路转赊。直上翠微开眼界，饱餐赤饭养心芽。句留客屐诗中画，烂漫天真阁外霞。面壁老僧曾悟否，山猿已报夕阳斜。
游翠微山看桃
作者：顾禧
朝代：宋

梅花纔落见桃花，欲问桃源路转赊。
直上翠微开眼界，饱餐赤饭养心芽。
句留客屐诗中画，烂漫天真阁外霞。
面壁老僧曾悟否，山猿已报夕阳斜。
独酌
作者：顾禧
朝代：宋
体裁：五言绝句

江色侵枫冷，松风入暮幽。莫愁樽酒尽，明月在高楼。
登吴山作
作者：顾禧
朝代：宋
体裁：七言绝句

紫雁高飞晓雾浓，西风峭削玉芙蓉。谁携谢朓惊人句，更上吴山第一峰。
答谭子钦惟寅
作者：顾禧
朝代：宋

束发鄙章句，清狂天下闻。戋戋招隐赋，草草送穷文。扪虱轻王猛，驱车揖范云。皇家疏结网，麟凤自为群。
答谭子钦惟寅
作者：顾禧
朝代：宋

束髪鄙章句，清狂天下闻。
戋戋招隐赋，草草送穷文。
扪蝨轻王猛，驱车揖范云。
皇家疏结网，麟凤自为群。
苎邨烟雨
作者：顾禧
朝代：宋

湖南几曲石桥底，细雨蒙蒙暗碧溪。
欸乃渔歌声不断，参差桑树望中迷。
花田香散泥初湿，柳圃烟深莺乱啼。
此地千年多买犊，耕男谁復怨征鼙。
苧村烟雨
作者：顾禧
朝代：宋

湖南几曲石桥底，细雨濛濛暗碧溪。欸乃渔歌声不断，参差桑树望中迷。花田香散泥初湿，柳圃烟深莺乱啼。此地千年多买犊，耕男谁复怨征鼙。
赠洪善庆兴祖和壁閒沈□□韵
作者：顾禧
朝代：宋
体裁：七言律诗

高卧烟萝饮上池，姓名独许古人知。我来欲补洪家传，入坐先寻沈约诗。舒卷閒云看不厌，参差玉蝶放偏迟。殷勤送客过方井，古道真堪照一时。
赠蓼庵上人
作者：顾禧
朝代：宋

曲径通禅室，藜床独着书。
玄心栖物外，高论接皇初。
雨过苔退淡，窗虚梅影疏。
年年愁作客，为尔一停车。
赠蓼庵上人
作者：顾禧
朝代：宋

曲径通禅室，藜床独著书。玄心栖物外，高论接皇初。雨过苔退淡，窗虚梅影疏。年年愁作客，为尔一停车。
赠行省任古
作者：顾禧
朝代：宋

帝廷咨牧拥金瓯，南顾应宽万里忧。自是书屏多异绩，何劳仰屋叹无筹。六桥垂柳萦苍佩，三竺飞花拂翠裘。遥望云山千里隔，福星欣照□□楼。
赠行省任古
作者：顾禧
朝代：宋

帝廷咨牧拥金瓯，南顾应宽万里忧。
自是书屏多异绩，何劳仰屋嘆无筹。
六桥垂柳萦苍佩，三竺飞花拂翠裘。
遥望云山千里隔，福星欣照□□楼。
赠谭子钦惟寅
作者：顾禧
朝代：宋
体裁：七言律诗

临风长忆听涛吟，携铗重来感慨深。白首如新交自古，丹砂欲就老偏侵。猎微阁上传佳句，宿影亭前话夙心。花萼虽零月正朗，斗中元气待君斟。
过徐稚山居
作者：顾禧
朝代：宋

曲径秋高竹影斜，多君此日淡浮华。
笛声远落幽人泪，月色清宜孺子家。
世事尽劳五斗米，我来常醉一园花。
不须更读閒情赋，元亮风流自足夸。
过徐稚山居
作者：顾禧
朝代：宋

曲径秋高竹影斜，多君此日淡浮华。笛声远落幽人泪，月色清宜孺子家。世事尽劳五斗米，我来常醉一园花。不须更读閒情赋，元亮风流自足誇。
送任文荐归闽
作者：顾禧
朝代：宋

意气深投倾盖时，惜君才大爱君痴。
应知摩诘诗中画，都是将军画裏诗。
放眼莫嫌吴地窄，探奇偏向禹陵迟。
片帆千里悬明月，不屡滔滔九曲思。
送任文荐归闽
作者：顾禧
朝代：宋

意气深投倾盖时，惜君才大爱君痴。应知摩诘诗中画，都是将军画里诗。放眼莫嫌吴地窄，探奇偏向禹陵迟。片帆千里悬明月，不屡滔滔九曲思。
采桑行
作者：顾禧
朝代：宋

三府三起，作苦何辞。
采桑行
作者：顾禧
朝代：宋

男耕女蚕治有余，使君何不思。
使君策马城南隅，妾归深阁缫新丝。
采桑行
作者：顾禧
朝代：宋

男耕女蚕治有馀，使君何不思。使君策马城南隅，妾归深阁缫新丝。
采桑行
作者：顾禧
朝代：宋

罗敷深闺女，出入有常仪。何为乎度陌越阡，执筐踌躇。执筐而踌躇，夫婿虽真，岂能不蚕而衣。
采桑行
作者：顾禧
朝代：宋

蚕者不得衣，不蚕者得衣。长安富贵家，上锦下襦，作苦不知。
野眺
作者：顾禧
朝代：宋

遂惬耽幽兴，披襟坐水湾。松枯涛不作，鸥澹梦常闲。漏月宽樵径，吞星避钓环。年来悲局蹐，聊此破愁颜。一径多幽色，孤云护短扉。閒阶竹影瘦，低岸稻花肥。委翠秋林晚，伤弓宿鸟稀。何时携斗酒，掬水弄清晖。缓步沿溪曲，幽寻惬赏心。散烟依瘦竹，开网活枯鲟。短袖仍牵树，秋声半捣砧。农谈喧隔岸，不畏世机深。乱世功名易，幽人愧素餐。草深迷乳兔，弓燥泣飞鸾。燐火排窗入，溪声带雨寒。行吟殊足乐，回首羡弹冠。
野眺·其一
作者：顾禧
朝代：宋

遂惬耽幽兴，披襟坐水湾。松枯涛不作，鸥澹梦常闲。漏月宽樵径，吞星避钓环。年来悲局蹐，聊此破愁颜。
野眺·其一
作者：顾禧
朝代：宋

遂惬耽幽兴，披襟坐水湾。
松枯涛不作，鸥澹梦常闲。
漏月宽樵径，吞星避钓环。
年来悲跼蹐，聊此破愁颜。
野眺·其三
作者：顾禧
朝代：宋
体裁：五言律诗

缓步沿溪曲，幽寻惬赏心。散烟依瘦竹，开网活枯鲟。短袖仍牵树，秋声半捣砧。农谈喧隔岸，不畏世机深。
野眺·其二
作者：顾禧
朝代：宋
体裁：五言律诗

一径多幽色，孤云护短扉。閒阶竹影瘦，低岸稻花肥。委翠秋林晚，伤弓宿鸟稀。何时携斗酒，掬水弄清晖。
野眺·其四
作者：顾禧
朝代：宋
体裁：五言律诗

乱世功名易，幽人愧素餐。草深迷乳兔，弓燥泣飞鸾。燐火排窗入，溪声带雨寒。行吟殊足乐，回首羡弹冠。
震泽行
作者：顾禧
朝代：宋

襟吴控越莽无幅，银涛漂磕青山蹙。水底隆隆晴亦雷，鲸鲵凭之鸠提取族。大者为蛟小为蛤，吐光便欲凌日月。地纬夜拆霜镜枯，触山飞沫天地白。芳饵频施巧不吞，云输雾委长儿孙。撼岳吞舟逞大力，日月已坠爝火尊。昨闻渔人谋其曹，整罩施网瀰江皋。药程倾湖湖不流，涸智殚技将安逃。蛟子虾孙泣如雨，沈虎泅鹿惨无语。吁嗟河伯灵何存，鸣鼓聚市遂若此。就中大鱼最有神，夜入深宫控紫宸。竭泽而来拂帝意，浩荡乾坤雨露新。千秋万岁颂乃公，鳄鲸无所施其雄。延津灌莽饮大泽，鱼安于下鸟翔空。君不见然犀烧燕水族寒，咫尺之水多危澜。活女诲女恩无极，枯鱼何事泣河干。
震泽行
作者：顾禧
朝代：宋

襟吴控越莽无幅，银涛漂磕青山蹙。
水底隆隆晴亦雷，鲸鲵凭之鸠提取族。
大者为蛟小为蛤，吐光便欲凌日月。
地纬夜拆霜镜枯，触山飞沫天地白。
芳饵频施巧不吞，云输雾委长儿孙。
撼岳吞舟逞大力，日月已坠爝火尊。
昨闻渔人谋其曹，整罩施网瀰江皋。
药程倾湖湖不流，涸智殚技将安逃。
蛟子虾孙泣如雨，沈虎泅鹿惨无语。
吁嗟河伯灵何存，鸣鼓聚市遂若此。
就中大鱼最有神，夜入深宫控紫宸。
竭泽而来拂帝意，浩荡干坤雨露新。
千秋万岁颂乃公，鰐鲸无所施其雄。
延津灌莽饮大泽，鱼安于下鸟翔空。
君不见然犀烧燕水族寒，咫尺之水多危澜。
活女诲女恩无极，枯鱼何事泣河干。
饮谭子钦斋
作者：顾禧
朝代：宋

取次梅花放，樽前白雪楼。
人非分洛蜀，才岂逊曹刘。
姜桂存余辣，芝兰忆旧游。
文章千古事，未许卧南州。
饮谭子钦斋
作者：顾禧
朝代：宋

取次梅花放，樽前白雪楼。人非分洛蜀，才岂逊曹刘。姜桂存馀辣，芝兰忆旧游。文章千古事，未许卧南州。
虞山怀古
作者：顾细二
朝代：宋
体裁：七言律诗

踏遍青山千万重，藤萝落落挂长松。昭明台下寒烟覆，虞仲丘边碧藓封。丹井凿时飞去鸽，涧泉流处破潜龙。古今多少兴亡恨，都在声声晚寺钟。
下竺寺堂前独坐
作者：顾逢
朝代：宋

风舞花幡万缕轻，石炉香冷一灯明。坐来耳目身心静，髣髴慈云礼忏声。
下竺寺堂前独坐
作者：顾逢
朝代：宋

风舞花旛万缕轻，石炉香冷一灯明。
坐来耳目身心静，髣髴慈云礼忏声。
下竺寺金鱼
作者：顾逢
朝代：宋
体裁：五言律诗

黄金成一片，雨过唼方池。想尔浮沉乐，如吾爱傲时。水声频拨剌，人影不惊疑。中有成龙者，腾空未可知。
不买花
作者：顾逢
朝代：宋
体裁：七言绝句

清似咸平处士家，案头诗卷是生涯。胆瓶莫讶无花插，过了梅花不买花。
东陵方丈纳凉
作者：顾逢
朝代：宋
体裁：五言律诗

爱入高明处，云扉策杖登。暑威消宿雨，清话听高僧。骤马风檐铁，残星晚殿灯。山中凉可喜，涧水一泓冰。
严月涧同饮湖边
作者：顾逢
朝代：宋

斗酒复斗酒，高歌山水边。世间无此乐，我辈即神仙。狂发花前笑，醉来松下眠。行人相偶语，堪作画图传。
严月涧同饮湖边
作者：顾逢
朝代：宋

斗酒復斗酒，高歌山水边。
世间无此乐，我辈即神仙。
狂发花前笑，醉来松下眠。
行人相偶语，堪作画图传。
九日对菊
作者：顾逢
朝代：宋
体裁：七言绝句

秋满南山菊满篱，卷帘相对坐多时。琴中自得无弦趣，蝶与西风总不知。
云边偶成
作者：顾逢
朝代：宋

彭殇皆定数，万事转头非。不悟身如寄，安知死是归。世情趋马首，道眼识鹑衣。堪笑磻溪老，皤然立钓矶。达者由来少，机心肯暂停。几家才富贵，中道又凋零。白发人间宝，黄金水上萍。无钱陶靖节，醉眼不曾醒。
云边偶成·其一
作者：顾逢
朝代：宋

彭殇皆定数，万事转头非。不悟身如寄，安知死是归。世情趋马首，道眼识鹑衣。堪笑磻溪老，皤然立钓矶。
云边偶成·其一
作者：顾逢
朝代：宋

彭殇皆定数，万事转头非。
不悟身如寄，安知死是归。
世情趋马首，道眼识鹑衣。
堪笑磻磎老，皤然立钓矶。
云边偶成·其二
作者：顾逢
朝代：宋

达者由来少，机心肯暂停。几家才富贵，中道又凋零。白发人间宝，黄金水上萍。无钱陶靖节，醉眼不曾醒。
云边偶成·其二
作者：顾逢
朝代：宋

达者由来少，机心肯暂停。
几家纔富贵，中道又凋零。
白髮人间宝，黄金水上萍。
无钱陶靖节，醉眼不曾醒。
供花即事
作者：顾逢
朝代：宋
体裁：七言绝句

满地盆花间样栽，四时长有好花开。劝君莫惜供花费，只恐园丁不献来。
候仙亭即事
作者：顾逢
朝代：宋
体裁：五言律诗

一峰飞到此，胜景幻幽林。苍径望不尽，白云行渐深。钟声传日午，笠影卸松阴。候得神仙否，神仙不可寻。
倚篷
作者：顾逢
朝代：宋
体裁：五言律诗

山光远近青，尽入倚篷吟。夜雨一番过，春流几寸深。车声惊睡犊，帆影闪飞禽。村舍偏潇洒，家家杨柳阴。
儒学礼上公堂即事
作者：顾逢
朝代：宋
体裁：七言绝句

明伦堂上横经日，列坐诸生酒半酣。折得一枝梅在手，几多人笑学官贪。
儒巾
作者：顾逢
朝代：宋
体裁：五言律诗

儒冠同昔日，吾道未尝衰。毕竟犹存古，从教不入时。簪花何足逊，漉酒尚堪为。懒把青铜照，伤心两鬓丝。
再过悟竹庭房
作者：顾逢
朝代：宋
体裁：五言律诗

两度客僧庐，交情密似初。墨云胶冻砚，鬓雪落寒梳。鸣鹤声高下，盘鹰羽疾徐。此时亲老念，重读寄来书。
冠胜轩
作者：顾逢
朝代：宋
体裁：五言律诗

六桥多少景，尽在倚栏中。佳处无如此，看来总不同。湖光四时别，山影半江空。图尽天开出，人间笔未工。
冬夜闻蛩
作者：顾逢
朝代：宋

尚有一蛩在，悲吟废草边。
想于深夜裏，自忆早秋前。
胜负皆成梦，孤寒似可怜。
晚年飘泊老，此况亦同然。
冬夜闻蛩
作者：顾逢
朝代：宋

尚有一蛩在，悲吟废草边。想于深夜里，自忆早秋前。胜负皆成梦，孤寒似可怜。晚年飘泊老，此况亦同然。
冷泉亭即事
作者：顾逢
朝代：宋
体裁：七言绝句

亭上数僧俱不识，倚阑无语坐多时。听谈五字中奇句，尽是山翁旧日诗。
刘萧云水阁
作者：顾逢
朝代：宋
体裁：五言律诗

亭台入画图，石怪树萧疏。池上多佳致，城中无此居。垂杨偏称鹤，宿鹭不惊鱼。酒罢出门去，云棱月一梳。
劳心
作者：顾逢
朝代：宋

多少劳心者，青春已白髭。百年皆醉日，一死是醒时。天地蜉蝣化，江湖杜宇悲。此身元自赘，况复有妻儿。
劳心
作者：顾逢
朝代：宋

多少劳心者，青春已白髭。
百年皆醉日，一死是醒时。
天地蜉蝣化，江湖杜宇悲。
此身元自赘，况復有妻儿。
卢进斋湖上韵
作者：顾逢
朝代：宋

潦倒江湖上，光阴梦裏过。
黄金消酒债，白髮苦诗魔。
风细松琴慢，天晴柳絮多。
断桥斜阳裏，一路听笙歌。
卢进斋湖上韵
作者：顾逢
朝代：宋

潦倒江湖上，光阴梦里过。黄金消酒债，白发苦诗魔。风细松琴慢，天晴柳絮多。断桥斜阳里，一路听笙歌。
厉杭云袖诗见访
作者：顾逢
朝代：宋

此心无所着，閒散似神仙。
每日三餐饭，谁家一熟田。
健吟输少俊，起思忆衰年。
安得同携手，倘徉泉石边。
厉杭云袖诗见访
作者：顾逢
朝代：宋

此心无所著，閒散似神仙。每日三餐饭，谁家一熟田。健吟输少俊，起思忆衰年。安得同携手，倘徉泉石边。
古圆镜
作者：顾逢
朝代：宋
体裁：五言律诗

翠剥青铜面，年深入手轻。似教藏美恶，不欲大分明。细雨波心碎，浮云月底行。便令无点翳，谁解照前生。
史紫微徐容斋阎静轩过潘阆巷所居
作者：顾逢
朝代：宋
体裁：五言律诗

门外喧车马，欢声震四邻。争疑来陋巷，不道访诗人。枉驾屈三老，开樽愧一贫。逍遥祠宇近，容邈亦精神。
同吴心云避暑
作者：顾逢
朝代：宋

寺在深山裏，轩窗面面嘉。
画图看水石，僧供款茶瓜。
台蚁搬生饭，池鱼喷落花。
何人溪上住，竹林两三家。
同吴心云避暑
作者：顾逢
朝代：宋

寺在深山里，轩窗面面嘉。画图看水石，僧供款茶瓜。台蚁搬生饭，池鱼喷落花。何人溪上住，竹林两三家。
听赵碧澜操琴
作者：顾逢
朝代：宋
体裁：五言律诗

弹来三尺桐，知用几年功。听到希声处，凉生不语中。断霞明似日，急雨过如风。曲罢炉香在，还思敏仲翁。
听雨轩
作者：顾逢
朝代：宋
体裁：七言绝句

此地偏于静夜宜，炉香相对一编诗。几回闻得敲窗响，不是开门落叶时。
和吴中友人见寄韵
作者：顾逢
朝代：宋
体裁：五言律诗

孤踪水上萍，岂料过希龄。药圣贫难疗，钱神祷不灵。行云风断续，蜕叶雨飘零。半世知心者，书灯一点青。
和文本公先生赠许端甫
作者：顾逢
朝代：宋
体裁：五言律诗

世上无难事，难中独有诗。看来都说易，吟到苦方知。潭影三年句，蝉声一字师。古人如此癖，刻烛未为奇。
和林平山见寄韵
作者：顾逢
朝代：宋

劳劳终日者，少见白头时。过去事皆梦，未来人不知。偷生贫是福，真病药难医。学得巢由隐，无愁可上眉。
和林平山见寄韵
作者：顾逢
朝代：宋

劳劳终日者，少见白头时。
过去事皆梦，未来人不知。
偷生贫是福，真病药难医。
学得巢由隠，无愁可上眉。
和移家春洲寄韵
作者：顾逢
朝代：宋
体裁：五言律诗

家具与妻儿，知经几处移。不堪多病日，顿忆少年时。犬吠风行叶，鱼惊月在池。人生俱是寓，无我重流离。
嚼梅
作者：顾逢
朝代：宋

冷灶无烟过午时，可怜童鹤望邻炊。饥来细把梅花嚼，不信梅花不疗饥。
嚼梅
作者：顾逢
朝代：宋

冷竈无烟过午时，可怜童鹤望邻炊。
饥来细把梅花嚼，不信梅花不疗饥。
嚼菜根
作者：顾逢
朝代：宋
体裁：七言绝句

口体累人终不免，菜根能嚼乐无穷。吾儒食惯知真味，谁信犹便几富翁。
圆池
作者：顾逢
朝代：宋
体裁：五言律诗

一片水环璧，分明镜可窥。游鱼吹白沫，浴鹭扑清漪。有月有星夜，无云无雨时。倚栏相对处，如看浑天仪。
堤上
作者：顾逢
朝代：宋

堤上喧丝竹，风流几少年。
衣冠虽较别，山水只如前。
绿柳阴中马，斜阳影裏船。
晚云眉一抹，横翠断霞边。
堤上
作者：顾逢
朝代：宋

堤上喧丝竹，风流几少年。衣冠虽较别，山水只如前。绿柳阴中马，斜阳影里船。晚云眉一抹，横翠断霞边。
墙外见梅
作者：顾逢
朝代：宋
体裁：七言绝句

隔水园林剩有梅，重门扃钥少曾开。主翁只恐吹香出，不道花梢过屋来。
夏菊
作者：顾逢
朝代：宋
体裁：五言律诗

粲粲发幽芳，何愁午夜霜。花先开六月，节不待重阳。彭泽应无种，东篱未有香。王弘如此见，必遣白衣忙。
多心茶花
作者：顾逢
朝代：宋
体裁：七言绝句

此花别是山茶种，鹤顶丹红眩碧柯。开出多心虽可爱，一心好处不须多。
天童寺
作者：顾逢
朝代：宋

双峨聚首去年冬，知得还归太白峯。
二十里松山色裏，天晴时节一枝筇。
天童寺
作者：顾逢
朝代：宋

双峨聚首去年冬，知得还归太白峰。二十里松山色里，天晴时节一枝筇。
天竺道中
作者：顾逢
朝代：宋

冲开秋色去，深入万松间。风月无边乐，乾坤几个闲。断云难掩日，急水不流山。树杪忽然响，斜飞过白鹇。
天竺道中
作者：顾逢
朝代：宋

衝开秋色去，深入万松间。
风月无边乐，干坤几箇闲。
断云难掩日，急水不流山。
树杪忽然响，斜飞过白鹇。
太仓道中
作者：顾逢
朝代：宋

露气侵衣月满船，梦回依约五更天。枕间听得鸣鸡犬，知在谁家村上眠。江烟漠漠暮天昏，且把扁舟系树根。欲问村中沽酒处，家家风雨不开门。
太仓道中·其一
作者：顾逢
朝代：宋
体裁：七言绝句

露气侵衣月满船，梦回依约五更天。枕间听得鸣鸡犬，知在谁家村上眠。
太仓道中·其二
作者：顾逢
朝代：宋

江烟漠漠暮天昏，且把扁舟系树根。欲问村中沽酒处，家家风雨不开门。
太仓道中·其二
作者：顾逢
朝代：宋

江烟漠漠暮天昏，且把扁舟繫树根。
欲问村中沽酒处，家家风雨不开门。
字耕
作者：顾逢
朝代：宋
体裁：五言律诗

此田无水旱，只在砚池中。善作诸家体，能成八法功。墨痕生夏雨，笔颖熟秋风。蓑笠辛勤者，常忧岁不丰。
孤山梅后
作者：顾逢
朝代：宋
体裁：五言律诗

晴雪白漫漫，山中几树残。但知开处好，谁向落时看。影不随流水，香犹在曲阑。飞来和靖鹤，相对立前滩。
孤山问梅
作者：顾逢
朝代：宋

欲扣陇头信，侵晨踏雪来。
不知今夜裏，先放几花开。
地有孤根在，春从何处回。
向人如解语，约我办樽罍。
孤山问梅
作者：顾逢
朝代：宋

欲扣陇头信，侵晨踏雪来。不知今夜里，先放几花开。地有孤根在，春从何处回。向人如解语，约我办樽罍。
寄俞半村
作者：顾逢
朝代：宋

他无事役心，祇是苦于吟。结屋能终隐，入山何必深。雨中看瀑布，月下听松琴。有此幽居乐，须当一访寻。
寄俞半村
作者：顾逢
朝代：宋

他无事役心，祇是苦于吟。
结屋能终隠，入山何必深。
雨中看瀑布，月下听松琴。
有此幽居乐，须当一访寻。
寄僧珦潜山
作者：顾逢
朝代：宋

讲道未凋零，犹堪续祖灯。
谁知青嶂裏，自有白头僧。
老貌松根石，闲心月下冰。
往来车马者，应笑倚枯藤。
寄僧珦潜山
作者：顾逢
朝代：宋

讲道未凋零，犹堪续祖灯。谁知青嶂里，自有白头僧。老貌松根石，闲心月下冰。往来车马者，应笑倚枯藤。
寄僧钟山凈珏
作者：顾逢
朝代：宋
体裁：五言律诗

忘怀独有师，每恨会时稀。作别不得见，相寻闻已归。两鸡花下斗，一蝶雨中飞。想在陈湖寺，纫衣掩竹扉。
寄光福老磻古溪
作者：顾逢
朝代：宋
体裁：七言绝句

藏一诸公相聚日，鬓毛尚黑齿牙坚。伤心流落江湖上，不见溪翁四十年。
寄八十僧宝月溪
作者：顾逢
朝代：宋
体裁：七言绝句

同庚同志又同师，湖海无人是旧知。百念俱灰惟一癖，死为鬼后亦吟诗。
寄卢梅岩
作者：顾逢
朝代：宋

梅边灯下别，又见石榴开。人入多番梦，书无一字来。背风花下落，冲雨燕双回。却忆中秋夜，杯馀醉讲台。
寄卢梅岩
作者：顾逢
朝代：宋

梅边灯下别，又见石榴开。
人入多番梦，书无一字来。
背风花下落，衝雨燕双回。
却忆中秋夜，杯余醉讲台。
寄卢进斋
作者：顾逢
朝代：宋
体裁：七言绝句

酒边无日不团栾，独冷斋中忆旧欢。窗外一株红杏树，三年不得与君看。
寄四明史雪汀
作者：顾逢
朝代：宋
体裁：五言律诗

每见江湖友，相逢说项斯。未能通去信，先得寄来诗。汀上雪晴日，山中梅放时。何当携手出，同谒老逋祠。
寄四明干月庭厉二友
作者：顾逢
朝代：宋
体裁：五言律诗

无言独倚楼，故人在心头。几作宵中梦，多生别后愁。溪声疏竹下，月色一庭秋。此景皆诗料，何时共唱酬。
寄四明赵秋汀
作者：顾逢
朝代：宋
体裁：五言律诗

作别踰三纪，飘蓬更陆沉。一汀秋夜月，千里故人心。有梦长如昔，无书直至今。传闻辞禄后，教子老山林。
寄宁海诗社诸友
作者：顾逢
朝代：宋
体裁：五言律诗

旧有诗筒在，读来醒睡魂。绿林多事后，白社几家存。明月人千里，远山云一痕。书成无便寄，心事若为论。
寄宏叟恢上人
作者：顾逢
朝代：宋

留吴几两月，每见若亲知。却恨临行日，相寻不见师。黄花篱下酒，白发坐中诗。别后频思忆，书成欲寄谁。
寄宏叟恢上人
作者：顾逢
朝代：宋

留吴几两月，每见若亲知。
却恨临行日，相寻不见师。
黄花篱下酒，白髮坐中诗。
别后频思忆，书成欲寄谁。
寄平江薛梅坡
作者：顾逢
朝代：宋
体裁：七言绝句

别君五十载春冬，遥想年来亦老容。见说多番入城市，路中相觅不相逢。
寄张山居隠君
作者：顾逢
朝代：宋
体裁：五言律诗

卖卜山中去，逃名竟不闻。始终全一节，今古少如君。拨火烧黄叶，枕书眠白云。恨无薇可采，只食水中芹。
寄径山首座
作者：顾逢
朝代：宋
体裁：五言律诗

双径平分席，丛林总下风。东西两班首，兄弟几人同。地涌溪云白，潮推海日红。不须思出世，只合老山中。
寄徐雪江温日观老友
作者：顾逢
朝代：宋

诗画琴三绝，乾坤只一身。生前长聚首，死后更无人。材大身犹寿，名高分合贫。自怜传五字，造物亦相嗔。
寄徐雪江温日观老友
作者：顾逢
朝代：宋

诗画琴三绝，干坤只一身。
生前长聚首，死后更无人。
材大身犹寿，名高分合贫。
自怜传五字，造物亦相嗔。
寄徐雪江珦潜山老友
作者：顾逢
朝代：宋

雪江连雪巘，天目一般清。
三老真希有，几年能再生。
琴中弹自谱，讲外着诗声。
岂独笺庄老，犹于翰墨精。
寄徐雪江珦潜山老友
作者：顾逢
朝代：宋

雪江连雪巘，天目一般清。三老真希有，几年能再生。琴中弹自谱，讲外著诗声。岂独笺庄老，犹于翰墨精。
寄损益川
作者：顾逢
朝代：宋
体裁：五言律诗

休已灯难续，相传喜有师。好诗谁共语，妙趣自能知。步月频看影，听松无厌时。山中名已出，莫悔出山迟。
寄杜北山
作者：顾逢
朝代：宋

住与老逋邻，空湖隔市尘。布衣安破屋，白发守清贫。引鹤风穿袖，听猿月满身。五言吟得苦，一字不投人。
寄杜北山
作者：顾逢
朝代：宋

住与老逋邻，空湖隔市尘。
布衣安破屋，白髮守清贫。
引鹤风穿袖，听猿月满身。
五言吟得苦，一字不投人。
寄林平山
作者：顾逢
朝代：宋

登高先一日，扶病强相辞。
几度怀君处，孤灯独坐时。
炉温余篆在，鸡唱和声随。
安得相同醉，狂歌别后诗。
寄林平山
作者：顾逢
朝代：宋

登高先一日，扶病强相辞。几度怀君处，孤灯独坐时。炉温馀篆在，鸡唱和声随。安得相同醉，狂歌别后诗。
寄林石田老友
作者：顾逢
朝代：宋
体裁：五言律诗

西湖惟二老，乍别更伤情。诗与何人说，酒无知己倾。病躯添药债，夜影对灯檠。喜有僧相访，门前日送迎。
寄王修竹
作者：顾逢
朝代：宋

小楼分袂后，别久忆君多。
逆境诗排遣，残躯病折磨。
静闻花落几，闲看螘移窠。
几夜窗前梦，携筇竹下过。
寄王巨卿御史
作者：顾逢
朝代：宋

虽然居宪府，只似在家时。年老扶筇出，官清借马骑。布袍安素分，白发结相知。长日关门坐，弹琴与赋诗。
寄王巨卿御史
作者：顾逢
朝代：宋

虽然居宪府，只似在家时。
年老扶筇出，官清借马骑。
布袍安素分，白髮结相知。
长日关门坐，弹琴与赋诗。
寄王脩竹
作者：顾逢
朝代：宋

小楼分袂后，别久忆君多。逆境诗排遣，残躯病折磨。静闻花落几，闲看蚁移窠。几夜窗前梦，携筇竹下过。
寄田润斋道录
作者：顾逢
朝代：宋
体裁：五言律诗

锐志休官去，皆缘道法灵。一符方落笔，万怪已潜形。柳下犬迎客，花边鹤听经。结交三十载，我醉独君醒。
寄申屠雪矶
作者：顾逢
朝代：宋
体裁：七言绝句

病起何由慰所思，几回重读寄来诗。定应闭户敲推处，雪满渔矶未必知。
寄白莲寺隆虚岩
作者：顾逢
朝代：宋

人自菁山出，先须问老师。未痊张籍眼，不废贯休诗。课佛轮珠滑，翻经破帽攲。几年修净业，喜近白莲池。
寄白莲寺隆虚岩
作者：顾逢
朝代：宋

人自菁山出，先须问老师。
未痊张籍眼，不废贯休诗。
课佛轮珠滑，翻经破帽欹。
几年修浄业，喜近白莲池。
寄真觉庵
作者：顾逢
朝代：宋
体裁：五言律诗

百年如闪电，未可百年期。少见回头者，能思瞑目时。山林忙不歇，猿鹤冷相窥。千里求名客，多应恶子规。
寄碧澜赵右之
作者：顾逢
朝代：宋
体裁：五言律诗

交游岁月深，彼此各知音。佳句不离口，可人长在心。多愁悲白玉，一笑弃黄金。流水高山乐，床头自有琴。
寄秋江许端甫
作者：顾逢
朝代：宋
体裁：五言律诗

妙年亲雅道，诸老日从游。师法林和靖，家声许郢州。江湖千里志，风月一襟秋。好句人传志，诗名不待求。
寄童梅岩
作者：顾逢
朝代：宋
体裁：七言绝句

数尽寒更六十点，钟声听了又鸡催。枕间展转不得睡，底事故人犹未来。
寄蒋自庵
作者：顾逢
朝代：宋
体裁：五言律诗

破屋依萧寺，仅能容此身。无心长自笑，一语不言贫。议论思诸老，交游择好人。名门谁解识，帽破与衣鹑。
寄谢李雪林
作者：顾逢
朝代：宋

日本僧高谊，劳君序拙吟。名虽传海外，价不及鸡林。白发消豪气，青灯见苦心。岂无钟子耳，但欠伯牙琴。
寄谢李雪林
作者：顾逢
朝代：宋

日本僧高谊，劳君序拙吟。
名虽传海外，价不及鸡林。
白髮消豪气，青灯见苦心。
岂无钟子耳，但欠伯牙琴。
寄赵碧澜
作者：顾逢
朝代：宋

窗下看书坐，挑灯庭欲分。秋声鸣处远，落叶静中闻。庭月一方雪，炉香数朵云。寄来诗在几，读著又思君。琴诗山水乐，顿与世情疏。每到相思际，还看所寄书。春风肥野蕨，晓雨润园蔬。此地能容我，同君一处居。
寄赵碧澜·其一
作者：顾逢
朝代：宋

窗下看书坐，挑灯庭欲分。
秋声鸣处远，落叶静中闻。
庭月一方雪，炉香数朵云。
寄来诗在几，读着又思君。
寄赵碧澜·其一
作者：顾逢
朝代：宋

窗下看书坐，挑灯庭欲分。秋声鸣处远，落叶静中闻。庭月一方雪，炉香数朵云。寄来诗在几，读著又思君。
寄赵碧澜·其二
作者：顾逢
朝代：宋
体裁：五言律诗

琴诗山水乐，顿与世情疏。每到相思际，还看所寄书。春风肥野蕨，晓雨润园蔬。此地能容我，同君一处居。
寄赵碧澜右之
作者：顾逢
朝代：宋

二十年朋友，同吟五字诗。琴精毛敏仲，字逼晋羲之。多听诸公说，堪为后辈师。苕溪深隐好，不欲仕明时。移家归故第，只在霅溪边。旧别无旬日，今回恰数年。莺花晴暖际，风雨晦冥天。总是思君处，孤吟每日怜。
寄赵碧澜右之·其一
作者：顾逢
朝代：宋

二十年朋友，同吟五字诗。琴精毛敏仲，字逼晋羲之。多听诸公说，堪为后辈师。苕溪深隐好，不欲仕明时。
寄赵碧澜右之·其一
作者：顾逢
朝代：宋

二十年朋友，同吟五字诗。
琴精毛敏仲，字逼晋羲之。
多听诸公说，堪为后辈师。
苕溪深隠好，不欲仕明时。
寄赵碧澜右之·其二
作者：顾逢
朝代：宋

移家归故第，只在霅溪边。旧别无旬日，今回恰数年。莺花晴暖际，风雨晦冥天。总是思君处，孤吟每日怜。
寄赵碧澜右之·其二
作者：顾逢
朝代：宋

移家归故第，只在霅溪边。
旧别无旬日，今回恰数年。
鶑花晴暖际，风雨晦冥天。
总是思君处，孤吟每日怜。
寄赵西皋先生
作者：顾逢
朝代：宋
体裁：五言律诗

居官但欲归，每恨去官迟。天下苍生福，朝中宰相时。龙蛇三寸笔，风月百篇诗。此去除书至，难言以病辞。
寄邓山房高士
作者：顾逢
朝代：宋
体裁：七言绝句

老来骨相清如鹤，炼就红炉一大丹。只把古琴藏石匣，子期仙去不曾弹。
寄金华方养晦
作者：顾逢
朝代：宋

懒对青铜镜，羞看两鬓丝。
自怜垂老日，多有未刊诗。
短策山林裏，孤灯雨雪时。
苦吟心欲呕，读着转伤悲。
寄金华方养晦
作者：顾逢
朝代：宋

懒对青铜镜，羞看两鬓丝。自怜垂老日，多有未刊诗。短策山林里，孤灯雨雪时。苦吟心欲呕，读著转伤悲。
寄金坛汤进卿
作者：顾逢
朝代：宋
体裁：五言律诗

几度野窗下，看君所寄诗。识韩虽未遂，说项已先知。独鹤留晴影，残花怕雨时。苦无千里远，每恨纳交迟。
寄陈石窗林石田老友
作者：顾逢
朝代：宋
体裁：五言律诗

典刑惟二老，利禄等鸿毛。士行贫中见，诗名犯后高。苦心亲笔砚，冷眼看儿曹。肥马轻裘辈，多应笑弊袍。
寄集庆寺闻碧溪
作者：顾逢
朝代：宋

达者古来少，贪心竟莫医。
尘中何了日，梦裏亦忙时。
富贵人无足，膏肓病不知。
黄金身外物，万事且随宜。
寄集庆寺闻碧溪
作者：顾逢
朝代：宋

达者古来少，贪心竟莫医。尘中何了日，梦里亦忙时。富贵人无足，膏肓病不知。黄金身外物，万事且随宜。
寄韩梅居
作者：顾逢
朝代：宋
体裁：五言律诗

去载书来日，曾回一卷诗。每当孤坐处，长忆共吟时。春酒花朝曲，秋灯雨夜棋。人间无聚散，安得有相思。
寄韩简斋
作者：顾逢
朝代：宋
体裁：五言律诗

年来衰飒甚，伛偻较前增。顾影如枯木，梳头似老僧。酒杯辞满劝，山路怯先登。仅免愁风雨，欢颜得少陵。
寄韩简斋老友
作者：顾逢
朝代：宋
体裁：七言绝句

曾问梅花开未开，拟扶短策步苍苔。可怜雨雪飘零尽，不得花边醉一回。
寄题翠侍轩
作者：顾逢
朝代：宋

华轩居地隐，尘世总相忘。白发坐来久，青山立在旁。两峰如拱手，一鹤自升堂。唯诺疑相应，松琴奏羽商。
寄题翠侍轩
作者：顾逢
朝代：宋

华轩居地隠，尘世总相忘。
白髮坐来久，青山立在旁。
两峰如拱手，一鹤自升堂。
唯诺疑相应，松琴奏羽商。
寄黄直斋别驾
作者：顾逢
朝代：宋
体裁：五言律诗

不道还吴去，知心有故人。残灯时对榻，一室夜生春。天下襟怀士，诗家骨肉亲。槐阴多第宅，谁肯纳闲宾。
寄黄鹤山吕雪村
作者：顾逢
朝代：宋
体裁：七言绝句

君从庐墓我西东，数载惭无一字通。却喜梦游黄鹤寺，几番携手月明中。
寒食日湖上
作者：顾逢
朝代：宋
体裁：七言绝句

寒食家家扫纸灰，道傍相吊总悲哀。湖边多少诗人墓，不见儿孙酹酒来。
寓拥叶精舍
作者：顾逢
朝代：宋
体裁：五言律诗

禅房静掩扃，长日勘传灯。身健高飞鹤，心空入定僧。炭烟生湿瘿，檐水滴晴冰。从此无依恋，相随只瘦藤。
寿吕浩翁端明
作者：顾逢
朝代：宋
体裁：五言律诗

寿乐长生宴，欢声满座频。华灯留五日，今夕庆千春。且作山中相，直诚天上人。儿孙列庭下，冰玉更相亲。
徐容斋庭下竹
作者：顾逢
朝代：宋
体裁：五言律诗

碧玉黄金竹，求来此种难。数竿真可爱，几度共相看。月影画半幅，风声雨一般。岁寒心不改，日日报平安。
怀寄周静得
作者：顾逢
朝代：宋
体裁：七言绝句

老尽黄花梅又开，故人不见入城来。武康县北三桥步，夜夜梦中行一回。
怀寄碧澜赵右之
作者：顾逢
朝代：宋
体裁：七言绝句

以诗相寄表殷勤，君信如何竟不闻。每向友朋门首过，有琴声处必思君。
息心
作者：顾逢
朝代：宋

诗酒无穷乐，功名陌上尘。
息心长寿药，瞑目后生身。
白日一回梦，青山万古春。
不知天地裏，谁是悟空人。
息心
作者：顾逢
朝代：宋

诗酒无穷乐，功名陌上尘。息心长寿药，瞑目后生身。白日一回梦，青山万古春。不知天地里，谁是悟空人。
慧山
作者：顾逢
朝代：宋
体裁：五言律诗

空山尘不到，白昼定僧禅。龙口一泓水，人间第二泉。殿高云气湿，屋断树阴连。张祜曾题品，唐碑尚俨然。
探梅
作者：顾逢
朝代：宋
体裁：七言绝句

探梅自策短筇来，是处溪山到一回。岁岁见花人已老，几番花落又花开。
断碑
作者：顾逢
朝代：宋
体裁：五言律诗

此地何时立，相传岁月多。仅留残刻在，免得后人磨。剥处补苍藓，断痕穿细莎。欲知前代事，几度读来讹。
斯岩庵
作者：顾逢
朝代：宋
体裁：五言律诗

舣棹水之涯，重来访可师。磬声连古寺，僧语隔疏篱。果熟时抛地，花繁欲堕枝。三年前到此，不记旧题诗。
方竹杖
作者：顾逢
朝代：宋
体裁：五言律诗

直节老犹坚，棱分四角全。自缘生处别，不逐世情圆。夜倚闲看月，春扶醉上船。只愁规漆者，本体失天然。
无弦琴
作者：顾逢
朝代：宋
体裁：五言律诗

三尺孤桐古，其中趣最优。只须从意会，不必以声求。袖手时横膝，忘言自点头。孙登犹未悟，多却一丝留。
无心
作者：顾逢
朝代：宋
体裁：五言律诗

世态真堪笑，机深祸亦深。多谋还损己，有寿必无心。呕肺因诗苦，开怀遇酒斟。平生随造物，不暇问升沉。
早秋湖上
作者：顾逢
朝代：宋

藕花香裏去，独步自寻诗。
秋意在何处，夕阳将下时。
鸟幽忘立久，山好觉行迟。
饮兴忽然动，桥边有酒旗。
早秋湖上
作者：顾逢
朝代：宋

藕花香里去，独步自寻诗。秋意在何处，夕阳将下时。鸟幽忘立久，山好觉行迟。饮兴忽然动，桥边有酒旗。
晞渊仲斋避暑
作者：顾逢
朝代：宋
体裁：五言律诗

避暑来高寺，终朝脱帽翁。四檐青嶂下，一枕绿阴中。云意看无尽，禽声听不同。楼台城市有，何地觅凉风。
月夜怀徐冰壑
作者：顾逢
朝代：宋

静掩书斋对短檠，夜深风露逼人清。
遥思万壑千山裏，猿正啼时月正明。
月夜怀徐冰壑
作者：顾逢
朝代：宋

静掩书斋对短檠，夜深风露逼人清。遥思万壑千山里，猿正啼时月正明。
月夜泛舟
作者：顾逢
朝代：宋
体裁：五言律诗

晴湖浮素练，芦苇冷秋霜。四望皆空阔，孤舟泛渺茫。水纹星动影，云缝月流光。不似渔翁乐，终身鸥鹭乡。
月宫沙戏
作者：顾逢
朝代：宋
体裁：五言律诗

兔舂金臼药，幻出广寒宫。时听数声响，皆归一转功。云霄大境界，几案小屏风。何独沙为戏，人间万事同。
杂兴
作者：顾逢
朝代：宋

檐雀啾啾无歇时，几回衔食喂雏归。羽毛长得完全后，子母东西各自飞。弹丸弩矢取飞禽，日日端亲望远林。百发少曾能一中，可怜轻动杀生心。庭院秋深露气清，夜窗纫补一灯明。莫嫌捣练喧人耳，多少贫家无此声。等闲白却少年头，悟得空时总不愁。毕竟生来何所有，只如水上一浮沤。我于推步亦留心，造化无踰碧玉经。何日酒星离命度，且教老眼几时醒。雅道终为造物嗔，不教淹屈定教贫。诗家一脉难相继，父子得名能几人。异乡飘泊暂归来，独上芜城望一回。三十年前人已往，楼台不是旧楼台。
杂兴·其一
作者：顾逢
朝代：宋

檐雀啾啾无歇时，几回衔食喂雏归。羽毛长得完全后，子母东西各自飞。
杂兴·其一
作者：顾逢
朝代：宋

檐雀啾啾无歇时，几回衔食餧雏归。
羽毛长得完全后，子母东西各自飞。
杂兴·其七
作者：顾逢
朝代：宋
体裁：七言绝句

异乡飘泊暂归来，独上芜城望一回。三十年前人已往，楼台不是旧楼台。
杂兴·其三
作者：顾逢
朝代：宋
体裁：七言绝句

庭院秋深露气清，夜窗纫补一灯明。莫嫌捣练喧人耳，多少贫家无此声。
杂兴·其二
作者：顾逢
朝代：宋
体裁：七言绝句

弹丸弩矢取飞禽，日日端亲望远林。百发少曾能一中，可怜轻动杀生心。
杂兴·其五
作者：顾逢
朝代：宋
体裁：七言绝句

我于推步亦留心，造化无踰碧玉经。何日酒星离命度，且教老眼几时醒。
杂兴·其六
作者：顾逢
朝代：宋
体裁：七言绝句

雅道终为造物嗔，不教淹屈定教贫。诗家一脉难相继，父子得名能几人。
杂兴·其四
作者：顾逢
朝代：宋
体裁：七言绝句

等闲白却少年头，悟得空时总不愁。毕竟生来何所有，只如水上一浮沤。
枕上
作者：顾逢
朝代：宋
体裁：五言律诗

俗念枕边灰，晨钟又唤回。若无红日出，方免白头催。花不多时好，人谁百岁来。死生弹指顷，有酒且衔杯。
枕上怀卢进斋
作者：顾逢
朝代：宋
体裁：五言律诗

三载吴庠住，何由再合并。老来情不舍，枕上梦频成。撼树风终夜，敲窗雨数声。每思湖上酒，无日不同倾。
梅影
作者：顾逢
朝代：宋
体裁：五言律诗

最喜孤山夜，斜枝月下清。透窗疑笔写，映地若天生。鹤步踏不动，蜂腰时自横。几回云聚散，晦后再分明。
棋边和韵
作者：顾逢
朝代：宋

子分黑白似精兵，相对沉吟手自停。
一着要须寻活路，旧曾险处莫重经。
棋边和韵
作者：顾逢
朝代：宋

子分黑白似精兵，相对沉吟手自停。一著要须寻活路，旧曾险处莫重经。
汤信卿新移书塾
作者：顾逢
朝代：宋

又见荣迁去，门多客往还。
别开新缝帐，重对旧青山。
孤塔秋风裏，闲云远树间。
西窗堪夜坐，有月不须关。
汤信卿新移书塾
作者：顾逢
朝代：宋

又见荣迁去，门多客往还。别开新缝帐，重对旧青山。孤塔秋风里，闲云远树间。西窗堪夜坐，有月不须关。
汤婆子
作者：顾逢
朝代：宋
体裁：五言律诗

皤然一器微，有用在冬时。永夜寒如许，孤衾暖不知。少年皆见弃，老者最相宜。却恨无情处，春来便别离。
浚耕云敬得方丈
作者：顾逢
朝代：宋

耕云老子久相期，同赋山中莺燕诗。可惜我来迟数日，牡丹过了有花时。
浚耕云敬得方丈
作者：顾逢
朝代：宋

耕云老子久相期，同赋山中鶑燕诗。
可惜我来迟数日，牡丹过了有花时。
海东青
作者：顾逢
朝代：宋
体裁：五言律诗

相传产海东，不与众禽同。两翅飞腾去，层霄顷刻中。转眸明似电，追马疾如风。坠得天鹅落，人皆指远空。
湖上
作者：顾逢
朝代：宋

湖边春已过，正是绿阴时。
独步无人处，微吟得意诗。
斜阳浮舴艋，远水立鸬鷀。
物命真堪惜，游鱼脱钓丝。
湖上
作者：顾逢
朝代：宋

湖边春已过，正是绿阴时。独步无人处，微吟得意诗。斜阳浮舴艋，远水立鸬鹚。物命真堪惜，游鱼脱钓丝。
湖上观钓
作者：顾逢
朝代：宋
体裁：五言律诗

每见湖堤畔，持竿立柳阴。不多吞饵者，空起羡鱼心。严濑山林石，磻溪岁月深。何如池馆上，倚槛看浮沉。
湖舟
作者：顾逢
朝代：宋
体裁：五言律诗

箫鼓别船鸣，吟边酒自倾。远山多少意，幽鸟两三声。风急浪争起，云开雨不成。断桥归已晚，塔杪夕阳明。
湖舟即事
作者：顾逢
朝代：宋

楼阁青山裏，阑干几处凭。
乐同湖上酒，清在坐中僧。
水影飞双蝶，风声磨一鹰。
夕阳堪入画，金蚓走春冰。
湖舟即事
作者：顾逢
朝代：宋

楼阁青山里，阑干几处凭。乐同湖上酒，清在坐中僧。水影飞双蝶，风声磨一鹰。夕阳堪入画，金蚓走春冰。
灵隠观风亭雪矶小酌
作者：顾逢
朝代：宋
体裁：五言律诗

林峦深密地，怪石紫苔存。留得巉岩势，全无斧凿痕。浮云沉水底，落叶走山根。最喜倾杯处，高僧遇老温。
父子同赏杨寺月牡
作者：顾逢
朝代：宋
体裁：七言绝句

世上月丹无此种，倚栏不觉夕阳斜。百年雨露春风力，高树一根三色花。
牟少卿夫妇七十求诗
作者：顾逢
朝代：宋

未当求致仕，知命已先归。举案能同寿，如公者亦稀。庞眉天下老，绿发镜中希。吕望真堪笑，高年尚钓矶。
牟少卿夫妇七十求诗
作者：顾逢
朝代：宋

未当求致仕，知命已先归。
举案能同寿，如公者亦稀。
庞眉天下老，绿髮镜中希。
吕望真堪笑，高年尚钓矶。
玉绣毬花
作者：顾逢
朝代：宋

正是红稀绿暗时，花如圆玉瑩无疵。何人团雪高抛去，冻在枝头春不知。
玉绣毬花
作者：顾逢
朝代：宋
体裁：七言绝句

正是红稀绿暗时，花如圆玉莹无疵。何人团雪高抛去，冻在枝头春不知。
王巨卿御史西塾
作者：顾逢
朝代：宋
体裁：五言律诗

乌台清要地，门户少曾开。俗客无由入，诗人不惮来。闲云行碧落，倦马卧苍苔。再约中秋夜，同倾月下杯。
王质观棋
作者：顾逢
朝代：宋

弈边忘日月，况复遇神仙。石上无多著，人间几百年。指枰如料敌，落子欲争先。想尔腰柯烂，回头亦骇然。
王质观棋
作者：顾逢
朝代：宋

弈边忘日月，况復遇神仙。
石上无多着，人间几百年。
指枰如料敌，落子欲争先。
想尔腰柯烂，回头亦骇然。
琴书斋
作者：顾逢
朝代：宋

不道邺侯家，有人如伯牙。七弦真得趣，万卷足生涯。石鼎时添火，铜瓶日换花。高山流水罢，笔下走龙蛇。
琴书斋
作者：顾逢
朝代：宋

不道邺侯家，有人如伯牙。
七絃真得趣，万卷足生涯。
石鼎时添火，铜瓶日换花。
高山流水罢，笔下走龙蛇。
甫游冷泉亭
作者：顾逢
朝代：宋
体裁：七言绝句

万绿重重如泼翠，一泓泉水浸苍苔。分明天地开图画，山自飞来猿自来。
申屠雪矶见寄韵
作者：顾逢
朝代：宋
体裁：五言律诗

潘阆祠前住，天教得此邻。百年传盛事，一巷两诗人。老境羞磻水，高风想富春。但教樽有酒，不必更言贫。
留别干月亭
作者：顾逢
朝代：宋
体裁：五言律诗

客中愁送别，临别转伤心。最是情相得，犹教老不禁。离怀空记忆，远信有浮沉。争似长携手，山边水际吟。
病中怀邓觉非
作者：顾逢
朝代：宋
体裁：五言律诗

卧病寂寥中，浮生悟得空。半床清夜月，一枕破窗风。旅思闻孤笛，秋声过断鸿。可人常入梦，簪盍几时同。
登姑苏怀古
作者：顾逢
朝代：宋
体裁：五言律诗

高台登眺处，凉思爽衰颜。只此阑干外，不知多少山。龙收残雨去，鹤带断云还。一片兴亡恨，越来溪上閒。
白莲花
作者：顾逢
朝代：宋

种向东林得，此花真个希。芳心能自洁，玉体静相依。每讶鸥将浴，犹疑鹭不飞。月明无处认，香气袭人衣。
白莲花
作者：顾逢
朝代：宋

种向东林得，此花真箇希。
芳心能自洁，玉体静相依。
每讶鸥将浴，犹疑鹭不飞。
月明无处认，香气袭人衣。
白菊花
作者：顾逢
朝代：宋
体裁：七言绝句

渊明篱落发铅华，疑是西湖处士家。一白自知非正色，此心只欲比梅花。
白髮
作者：顾逢
朝代：宋
体裁：五言律诗

一茎白一茎，两鬓忽然更。难把黄金买，从教青镜明。染来还似旧，镊去又重生。多少人无此，相看未可轻。
百舌
作者：顾逢
朝代：宋

得意春风裏，山林异样鸣。
虽无三寸舌，解作百禽声。
巧处难求色，听时可辨名。
金笼容不得，应是愧流鶑。
百舌
作者：顾逢
朝代：宋

得意春风里，山林异样鸣。虽无三寸舌，解作百禽声。巧处难求色，听时可辨名。金笼容不得，应是愧流莺。
相严寺僧楼
作者：顾逢
朝代：宋
体裁：七言绝句

镜样湖光照眼明，无风无浪水如冰。画图只在阑干外，柳下行人楼上僧。
石堂上人房夜坐
作者：顾逢
朝代：宋
体裁：五言律诗

秋夜坐来清，禅房静掩扃。希贤思益语，爱国读忠经。香篆行微蚓，灯花落小萤。西风怜寂寞，一曲奏檐铃。
石湖山居
作者：顾逢
朝代：宋

湖光终日对，且喜绝尘纷。时事年来别，山中人不闻。霜林晴滴雨，寒井晚云生。门掩松风里，知心有范君。幽居入翠微，乐似在松时。野景俱成画，山行总是诗。黠禽争浴水，戏鹊倒悬枝。此意谁能识，徜徉只自知。越来溪上望，雨涨一篙深。折苇眠枯叶，老莲生苦心。水连孤屿远，山入半湖阴。喜近行春路，时于月下吟。
石湖山居·其一
作者：顾逢
朝代：宋

湖光终日对，且喜绝尘纷。
时事年来别，山中人不闻。
霜林晴滴雨，寒井晚云生。
门掩松风裏，知心有范君。
石湖山居·其一
作者：顾逢
朝代：宋

湖光终日对，且喜绝尘纷。时事年来别，山中人不闻。霜林晴滴雨，寒井晚云生。门掩松风里，知心有范君。
石湖山居·其三
作者：顾逢
朝代：宋
体裁：五言律诗

越来溪上望，雨涨一篙深。折苇眠枯叶，老莲生苦心。水连孤屿远，山入半湖阴。喜近行春路，时于月下吟。
石湖山居·其二
作者：顾逢
朝代：宋
体裁：五言律诗

幽居入翠微，乐似在松时。野景俱成画，山行总是诗。黠禽争浴水，戏鹊倒悬枝。此意谁能识，徜徉只自知。
石湖行春桥
作者：顾逢
朝代：宋
体裁：七言绝句

十里湖光漾碧霄，山云吞吐笔难描。宜凉宜月犹宜雪，何独行春过此桥。
碧澜堂即事
作者：顾逢
朝代：宋

白苹洲暖漾晴波，雪点沙汀立鹭多。
几度月明窗下见，打渔人醉枕轻蓑。
碧澜堂即事
作者：顾逢
朝代：宋

白蘋洲暖漾晴波，雪点沙汀立鹭多。几度月明窗下见，打渔人醉枕轻蓑。
碧磵同饮丽景楼分韵得花字
作者：顾逢
朝代：宋
体裁：五言律诗

醉倚歌楼上，归来帽欲斜。山衔半规日，云间一棱霞。砌雪胶庭草，檐冰坠瓦花。明朝重有约，同访赵州茶。
秀邸绿阴堂
作者：顾逢
朝代：宋
体裁：七言绝句

连朝风雨卷残红，四望亭台眼界空。多少东君生物意，不知俱在绿阴中。
秋夜宿僧房
作者：顾逢
朝代：宋

白云分半榻，正在涧声边。一夜山中宿，三生石上缘。听猿推枕坐，爱月近窗眠。不觉天将晓，疏钟度暝烟。
秋夜宿僧房
作者：顾逢
朝代：宋

白云分半榻，正在磵声边。
一夜山中宿，三生石上缘。
听猿推枕坐，爱月近窗眠。
不觉天将晓，疎钟度暝烟。
秋夜宿山寺
作者：顾逢
朝代：宋
体裁：五言律诗

静夜留山寺，清谈对老庞。树声如有雨，秋气欲无窗。檐马随风走，楼钟带月撞。何人呼渡急，隔水吠村厖。
秋扇
作者：顾逢
朝代：宋
体裁：五言律诗

明月藏尘箧，曾归掌握中。得时思酷暑，袖手怯西风。用舍人相似，炎凉心不同。汗流沾背处，蔽日岂无功。
秋晚与许端甫山行
作者：顾逢
朝代：宋
体裁：五言律诗

山行多妙处，妙在倚筇中。到此兴难尽，吟成诗不同。松涛鸣绝壑，叶雨下晴空。钟鼓云边寺，应知有路通。
竹石园堂酒边即事
作者：顾逢
朝代：宋
体裁：五言律诗

到此须终日，相忘醉不成。一天惟有月，万籁绝无声。鱼口萍吞吐，萤光草晦明。夜阑重秉烛，犹对石棋枰。
红梅
作者：顾逢
朝代：宋

寿阳曾点额，脂粉带余馨。
晴雨看如醉，冰霜冻不醒。
溪清羞洁白，色艷易飘零。
桃杏休相忌，东君眼自青。
红梅
作者：顾逢
朝代：宋

寿阳曾点额，脂粉带馀馨。晴雨看如醉，冰霜冻不醒。溪清羞洁白，色艳易飘零。桃杏休相忌，东君眼自青。
纸鸢
作者：顾逢
朝代：宋
体裁：五言律诗

祇是凭风力，飞腾自不知。转来高处去，肯顾此身危。云外摇双翼，空中寄一丝。每愁吹断后，欲觅意何之。
绿阴
作者：顾逢
朝代：宋

夏木千重裹，春无迹可窥。静如云聚处，动似雨来时。坐对清相逼，行吟暑不知。幽禽啼复歇，难认著巢枝。
绿阴
作者：顾逢
朝代：宋

夏木千重裹，春无迹可窥。
静如云聚处，动似雨来时。
坐对清相逼，行吟暑不知。
幽禽啼復歇，难认着巢枝。
老桂
作者：顾逢
朝代：宋
体裁：五言律诗

分得蟾宫种，凡葩岂足论。古香吹不尽，生意至今存。秋晚花三色，年深树半根。更无攀折日，此恨向谁言。
舟中偶成
作者：顾逢
朝代：宋

江海船行东复西，风蒲高挂一樯危。往来逆顺休相讶，逆者还须有顺时。
舟中偶成
作者：顾逢
朝代：宋

江海船行东復西，风蒲高挂一樯危。
往来逆顺休相讶，逆者还须有顺时。
舟中枕上
作者：顾逢
朝代：宋

官塘来往縴纷纷，月入疏篷漏碎纹。
数尽寒更天未晓，两三声雁枕边闻。
舟中枕上
作者：顾逢
朝代：宋

官塘来往纤纷纷，月入疏篷漏碎纹。数尽寒更天未晓，两三声雁枕边闻。
花市
作者：顾逢
朝代：宋

卖声喧市巷，红紫售东风。祇说春无价，谁知雨有功。蝶随群檐出，莺恨故园空。松柏何人爱，甘心岩壑中。
花市
作者：顾逢
朝代：宋

卖声喧市巷，红紫售东风。
祇说春无价，谁知雨有功。
蝶随群檐出，鶑恨故园空。
松柏何人爱，甘心岩壑中。
芳所堂赏桂杨顺斋酒边赋
作者：顾逢
朝代：宋

秋风芳所地，把酒又重来。
种有仙凡异，花分早晚开。
满簪乌帽去，如入月宫回。
莫说郄诜事，功名念已灰。
芳所堂赏桂杨顺斋酒边赋
作者：顾逢
朝代：宋

秋风芳所地，把酒又重来。种有仙凡异，花分早晚开。满簪乌帽去，如入月宫回。莫说郤诜事，功名念已灰。
茜水道中
作者：顾逢
朝代：宋

半世客孤篷，惊心景不同。路危人自恐，港涩橹无功。折树龙眠水，长桥虹跨空。潮来通海道，争趁一帆风。
茜水道中
作者：顾逢
朝代：宋

半世客孤篷，惊心景不同。
路危人自恐，港涩艣无功。
折树龙眠水，长桥虹跨空。
潮来通海道，争趁一帆风。
落叶
作者：顾逢
朝代：宋
体裁：五言律诗

秋林霜后红，恰与染来同。风雨一番过，亭台几树空。乱飘窗纸上，流出水沟中。待看春三月，浓阴万绿丛。
落梅
作者：顾逢
朝代：宋

孤山花已老，片片受风吹。
莫叹凋残去，曾夸烂熳时。
香痕留宿雨，春色恋空枝。
看取成青子，何尝生意衰。
落梅
作者：顾逢
朝代：宋

孤山花已老，片片受风吹。莫叹凋残去，曾誇烂熳时。香痕留宿雨，春色恋空枝。看取成青子，何尝生意衰。
落花
作者：顾逢
朝代：宋

树底飞红雨，园林一望空。
寂寥春去路，狼籍晓来风。
乱影斜阳裏，余香流水中。
可怜衰谢日，不与乍开同。
落花
作者：顾逢
朝代：宋

树底飞红雨，园林一望空。寂寥春去路，狼籍晓来风。乱影斜阳里，馀香流水中。可怜衰谢日，不与乍开同。
西湖书院重建三贤堂·其一
作者：顾逢
朝代：宋
体裁：七言绝句

三贤堂废西湖上，文庙重营气宇新。若得雪江相配享，方知创立是何人。
西湖书院重建三贤堂·其二
作者：顾逢
朝代：宋

堂上瞻三像，衣冠各俨然。
两朝贤太守，一代老诗仙。
棠影春风裏，梅花夜月边。
西湖新学校，千载后同传。
西湖书院重建三贤堂·其二
作者：顾逢
朝代：宋

堂上瞻三像，衣冠各俨然。两朝贤太守，一代老诗仙。棠影春风里，梅花夜月边。西湖新学校，千载后同传。
西湖城边水阁即事
作者：顾逢
朝代：宋
体裁：七言绝句

水阁凉亭饮宴时，遥看葛岭亦伤悲。歌童舞女今何在，一带枯桩立鹭鸶。
西湖城边水阁即事
作者：顾逢
朝代：宋

水阁凉亭饮宴时，遥看葛岭亦伤悲。
歌童舞女今何在，一带枯椿立鹭鸶。
西湖如画轩
作者：顾逢
朝代：宋
体裁：七言绝句

世间何处觅西湖，风月无边酒一壶。尽道此中如画景，不知此景画中无。
西瓜
作者：顾逢
朝代：宋

多自淮乡得，天然碧玉团。破来肌体瑩，嚼处齿牙寒。清敌炎威退，凉生酒量宽。东门无此种，雪片簇冰盘。
西瓜
作者：顾逢
朝代：宋
体裁：五言律诗

多自淮乡得，天然碧玉团。破来肌体莹，嚼处齿牙寒。清敌炎威退，凉生酒量宽。东门无此种，雪片簇冰盘。
观移碑石有感
作者：顾逢
朝代：宋
体裁：七言绝句

自古兴衰皆有数，移来旧碣作新碑。少年会见重磨日，还忆今朝刻字时。
观鬬蟋蟀有感
作者：顾逢
朝代：宋
体裁：五言律诗

徼虫亦可伤，何事苦争强。百胜终归死，一秋空自忙。吟残庭际月，冷怯草根霜。不入儿童手，谁能较短长。
觉报和蒲溪方丈送友归
作者：顾逢
朝代：宋
体裁：五言律诗

汶阳诗板在，拂拭剑池前。欲识无由得，相逢岂偶然。溪蒲凉雨后，塞雁断云边。又作家山计，巴陵有便船。
访明月堂
作者：顾逢
朝代：宋
体裁：五言律诗

山路亦迢迢，殷勤访久要。三门虽未入，一仆已相邀。枕臂眠平石，扶筇过险桥。诗翁归步醉，空费酒旗招。
访王文质西塾
作者：顾逢
朝代：宋

独对梅花坐，枝头数点开。
画中无此景，雪裏有僧来。
饥鹤窥流水，行龟落冻苔。
茶边清话处，一字共敲推。
访王文质西塾
作者：顾逢
朝代：宋

独对梅花坐，枝头数点开。画中无此景，雪里有僧来。饥鹤窥流水，行龟落冻苔。茶边清话处，一字共敲推。
访菊
作者：顾逢
朝代：宋

白发萧萧映帽纱，相扶访菊到山家。搀先一日东篱醉，要见人间未见花。
访菊
作者：顾逢
朝代：宋

白髮萧萧映帽纱，相扶访菊到山家。
搀先一日东篱醉，要见人间未见花。
访金荪壁山居
作者：顾逢
朝代：宋

徐行策瘦筇，不觉过层峰。隐者在何处，白云知几重。细泉鸣碎石，远籁起高松。只恐南天竺，夕阳催暮钟。
访金荪壁山居
作者：顾逢
朝代：宋

徐行策瘦筇，不觉过层峰。
隠者在何处，白云知几重。
细泉鸣碎石，远籁起高松。
只恐南天竺，夕阳催暮钟。
诗债
作者：顾逢
朝代：宋

诗债未能偿得尽，白头犹自耸吟肩。如何黑发人先死，地下修文爱少年。
诗债
作者：顾逢
朝代：宋

诗债未能偿得尽，白头犹自耸吟肩。
如何黑髮人先死，地下修文爱少年。
谢人惠米
作者：顾逢
朝代：宋
体裁：七言绝句

今年俸米不曾收，五字田中自有秋。二十斛珠光灿烂，且无日籴太仓愁。
谢叶诚斋金丹
作者：顾逢
朝代：宋

往岁因痰壅，几为病废人。
金丹如不服，粉骨已成尘。
去死仅一线，更生又五春。
再深诗裏债，笔砚日相亲。
谢叶诚斋金丹
作者：顾逢
朝代：宋

往岁因痰壅，几为病废人。金丹如不服，粉骨已成尘。去死仅一线，更生又五春。再深诗里债，笔砚日相亲。
谢徐容斋见访
作者：顾逢
朝代：宋
体裁：五言律诗

问病来车马，穷檐非所宜。拘挛眠枕席，扶策唤妻儿。鹊信今朝报，灯花昨夜知。从前潘阆巷，无此宠荣时。
谢徐容斋送米
作者：顾逢
朝代：宋

米囊入户甑无尘，一室欢声四壁春。高廪如山堆积者，肯思白发老人诗。
谢徐容斋送米
作者：顾逢
朝代：宋

米囊入户甑无尘，一室欢声四壁春。
高廪如山堆积者，肯思白髮老人诗。
谢远方诸友下访
作者：顾逢
朝代：宋
体裁：七言绝句

远友相寻意极浓，尽言专访老吟翁。来从千里求诗去，愧我全无一句工。
谢陆梅涧曹靖庵见和拙稿
作者：顾逢
朝代：宋

梅涧先赓三体句，靖庵又和五言诗。不知二稿流传后，能续君诗更有谁。
谢陆梅磵曹靖庵见和拙稿
作者：顾逢
朝代：宋

梅磵先赓三体句，靖庵又和五言诗。
不知二稿流传后，能续君诗更有谁。
赠不食姑
作者：顾逢
朝代：宋
体裁：五言律诗

绝粒非凡术，仙丹固得存。一龛常瞑目，长日不开门。浴水无冬夏，逢人少语言。飞来天际鹤，时见下庭轩。
赠僧
作者：顾逢
朝代：宋
体裁：七言绝句

繁华举世皆如梦，今古何人肯暂闲。唯有东林学禅客，白头闲坐对青山。
赠僧庆云衲
作者：顾逢
朝代：宋
体裁：五言律诗

赴供归来后，跏趺对篆熏。三椽忘岁月，一衲老烟云。俗客无门入，闲情有砚分。山中高卧好，城市正纷纭。
赠僧足庵
作者：顾逢
朝代：宋
体裁：五言律诗

幽居不可寻，高卧白云深。举眼皆贪者，何人有止心。三衣了冬夏，一钵饱山林。此外无他事，听松生绿阴。
赠僧隆古
作者：顾逢
朝代：宋

一峰峻碧入云端，怪石苍松耐岁寒。天地奠形时便有，今人莫作等闲看。万山深处断人烟，溪水潺潺接涧泉。白发老僧陵上住，晋朝松在屋头边。
赠僧隆古·其一
作者：顾逢
朝代：宋
体裁：七言绝句

一峰峻碧入云端，怪石苍松耐岁寒。天地奠形时便有，今人莫作等闲看。
赠僧隆古·其二
作者：顾逢
朝代：宋

万山深处断人烟，溪水潺潺接涧泉。白发老僧陵上住，晋朝松在屋头边。
赠僧隆古·其二
作者：顾逢
朝代：宋

万山深处断人烟，溪水潺潺接涧泉。
白髮老僧陵上住，晋朝松在屋头边。
赠叶肖岩
作者：顾逢
朝代：宋
体裁：五言律诗

笔底妙如神，传来面目真。便教知本相，不必问何人。一幅元非画，百年留此身。山林樵穫者，只是旧衣巾。
赠吴门造笺
作者：顾逢
朝代：宋

剡藤光泽净无瑕，捣杵工夫自一家。安得张颠醉狂笔，此中飞走活龙蛇。
赠吴门造笺
作者：顾逢
朝代：宋

剡藤光泽浄无瑕，捣杵工夫自一家。
安得张颠醉狂笔，此中飞走活龙蛇。
赠吾世衍
作者：顾逢
朝代：宋
体裁：五言律诗

士友多交接，惟君有敬心。少年精古篆，诸老喜新吟。箫品神仙曲，琴弹山水音。无人知此乐，只有竹房深。
赠四明月岩永昌上人
作者：顾逢
朝代：宋
体裁：五言律诗

杖锡游方外，丛林历几春。息心修道者，铁脊坐禅人。泉落岩千丈，天空月一轮。眼前清境界，不识世间尘。
赠天台徐秋岩
作者：顾逢
朝代：宋
体裁：五言律诗

马乳真堪摘，曾参日观师。云随笔落处，月上架来时。写意元非画，无声只是诗。寒藤吹不动，颗颗自攒枝。
赠峡山胡半村
作者：顾逢
朝代：宋

四邻鸡犬地，花竹自我阴。去郭不多远，入山犹未深。林峦常在望，樵牧久知心。他日如全隐，深居不可寻。
赠峡山胡半村
作者：顾逢
朝代：宋

四邻鸡犬地，花竹自我阴。
去郭不多远，入山犹未深。
林峦常在望，樵牧久知心。
他日如全隠，深居不可寻。
赠广淳破衣
作者：顾逢
朝代：宋

包笠皆为累，游方仅此身。从教粗褐碎，不用一丝纫。赴供无闲日，得钱回施人。生平甘忍辱，性地本来淳。禅外亲文墨，年来更用情。三椽趺坐后，彻晓读书声。破砚雨窗润，孤灯雪屋明。更参诸大老，莫计万山程。
赠广淳破衣·其一
作者：顾逢
朝代：宋
体裁：五言律诗

包笠皆为累，游方仅此身。从教粗褐碎，不用一丝纫。赴供无闲日，得钱回施人。生平甘忍辱，性地本来淳。
赠广淳破衣·其二
作者：顾逢
朝代：宋
体裁：五言律诗

禅外亲文墨，年来更用情。三椽趺坐后，彻晓读书声。破砚雨窗润，孤灯雪屋明。更参诸大老，莫计万山程。
赠护国寺山上宏道者
作者：顾逢
朝代：宋
体裁：五言律诗

三十年趺坐，何曾下此山。忘形超物外，无梦到人间。窗暗月来照，门开风自关。虎狼情亦狎，夜夜庙前还。
赠林东之
作者：顾逢
朝代：宋
体裁：五言律诗

往年曾赴召，万里涉修途。乐府师长吉，名家祖老逋。云烟生笔砚，风月乐江湖。金殿朝天日，宫衣宠渥殊。
赠灵殿僧道宁一洲上人
作者：顾逢
朝代：宋
体裁：七言绝句

高谊如师果是稀，寺中扶策病翁归。西风吹我肌生粟，便对西风解一衣。
赠白云
作者：顾逢
朝代：宋

蒲团穿几个，性地忽然开。禅向静中透，诗从悟处来。三椽青嶂里，一榻白云堆。自说为僧后，浮生百念灰。
赠白云
作者：顾逢
朝代：宋

蒲团穿几箇，性地忽然开。
禅向静中透，诗从悟处来。
三椽青嶂裏，一榻白云堆。
自说为僧后，浮生百念灰。
赠笔工
作者：顾逢
朝代：宋
体裁：七言绝句

科场久废不曾开，一扫千军谩有才。今日毛锥无用处，功名不自此中来。
赠老僧
作者：顾逢
朝代：宋
体裁：五言律诗

众僧尊夏腊，灵岳遍曾登。渡水手中杖，行山溪畔藤。心空默是印，眉白雪为棱。自得巡方道，栖禅老未能。
赠薛野鹤子继野
作者：顾逢
朝代：宋

老鹤传遗韵，君诗尽可观。江湖为客易，父子得名难。草色烟城暗，蛩声秋寺寒。自言乡仆至，束担又长安。
赠薛野鹤子继野
作者：顾逢
朝代：宋

老鹤传遗韵，君诗尽可观。
江湖为客易，父子得名难。
草色烟城暗，蛩声秋寺寒。
自言乡仆至，束檐又长安。
过下竺清古源房
作者：顾逢
朝代：宋
体裁：五言律诗

草堂人别久，今日特相过。转觉交游少，徒增感慨多。岩花香宿雨，春叶暗庭柯。窗下破孤寂，幽禽啼翠萝。
过僧房
作者：顾逢
朝代：宋

一饱听钟鱼，浮生百念疎。
不知门外事，长对案头书。
白日闲中过，青山深处居。
老天怜供薄，夜雨长园蔬。
过僧房
作者：顾逢
朝代：宋

一饱听钟鱼，浮生百念疏。不知门外事，长对案头书。白日闲中过，青山深处居。老天怜供薄，夜雨长园蔬。
过冷泉亭
作者：顾逢
朝代：宋
体裁：七言绝句

绿影浮阴玉一渊，吟翁同立石阑边。池中石与诗中字，知是几年磨得圆。
过净慈傅无文竹院退居
作者：顾逢
朝代：宋

李涉题诗处，轩窗一室明。游人闲半日，老子乐馀生。碧落云无影，清风竹有声。自言身后事，龛塔已圆成。
过凈慈傅无文竹院退居
作者：顾逢
朝代：宋

李涉题诗处，轩窗一室明。
游人闲半日，老子乐余生。
碧落云无影，清风竹有声。
自言身后事，龛塔已圆成。
过叶苔矶故居有感
作者：顾逢
朝代：宋
体裁：五言律诗

天井坊中过，令人忆故知。几回上心处，诸老倚楼时。犹记负暄稿，谁传咏史诗。坐间年最小，今已白髭眉。
过杜北山老友旧居
作者：顾逢
朝代：宋
体裁：七言绝句

曲院犹存破屋斜，北山老子旧诗家。往来多少人惆怅，只见山茶一树花。
过杨春磵所居
作者：顾逢
朝代：宋
体裁：七言绝句

过门须忆老相知，日日长看掩竹扉。只有画梁巢燕在，主人三载不曾归。
过林和靖祠
作者：顾逢
朝代：宋

入得梅村去，烟云锁废祠。
我来迟几日，花已过多时。
童鹤看如活，山川变不知。
游人休着句，不比暗香诗。
过林和靖祠
作者：顾逢
朝代：宋

入得梅村去，烟云锁废祠。我来迟几日，花已过多时。童鹤看如活，山川变不知。游人休著句，不比暗香诗。
过林忠甫山房
作者：顾逢
朝代：宋
体裁：五言律诗

虽是无猿鹤，何殊林麓间。从教居近市，不必入深山。白日窗如炙，清风门自关。留连诗酒乐，坐久竟忘还。
过林石田湖上所居
作者：顾逢
朝代：宋
体裁：五言律诗

第一桥边住，柴扉傍钓矶。天晴扶杖出，寺近与僧归。梁燕穿帘去，沙鸥入屋飞。几回吟苦处，独立对斜晖。
过沈东林所居
作者：顾逢
朝代：宋

屋破深山裏，门无车马尘。
谁知青竹坞，中有白莲人。
坐上长留客，诗中不见贫。
池塘园圃乐，花木四时春。
过沈东林所居
作者：顾逢
朝代：宋

屋破深山里，门无车马尘。谁知青竹坞，中有白莲人。坐上长留客，诗中不见贫。池塘园圃乐，花木四时春。
过秀邸赐第
作者：顾逢
朝代：宋
体裁：五言律诗

往年珠履客，独有老夫存。触目景非昔，伤心事莫论。楼台新白屋，瓦砾旧朱门。却忆朝回日，山堂共酒樽。
送徐阎二游洞霄
作者：顾逢
朝代：宋
体裁：五言律诗

洞天三十六，大涤景犹希。楼阁仙人宅，云霞羽士衣。风号松虎啸，雨卷瀑龙飞。捣药禽犹在，时闻出翠微。
邓觉非寓舍即事
作者：顾逢
朝代：宋
体裁：七言绝句

老屋幽深静掩门，四围多有古碑存。庭前黄叶无人扫，留得秋风在树根。
闲居杂兴
作者：顾逢
朝代：宋

满眼皆诗料，诗成稿自添。好山长在眼，终日不垂帘。风度云行水，鸟随花堕檐。炉香窗下坐，飞絮上书签。萧然一弊庐，门巷似樵渔。鸡犬情相得，山林乐有馀。霜浓黄木叶，雨过绿园蔬。独坐寒窗下，时看未见书。
闲居杂兴·其一
作者：顾逢
朝代：宋

满眼皆诗料，诗成稿自添。好山长在眼，终日不垂帘。风度云行水，鸟随花堕檐。炉香窗下坐，飞絮上书签。
闲居杂兴·其一
作者：顾逢
朝代：宋

满眼皆诗料，诗成稿自添。
好山长在眼，终日不垂帘。
风度云行水，鸟随花堕檐。
炉香窗下坐，飞絮上书籤。
闲居杂兴·其二
作者：顾逢
朝代：宋

萧然一弊庐，门巷似樵渔。
鷄犬情相得，山林乐有余。
霜浓黄木叶，雨过绿园蔬。
独坐寒窗下，时看未见书。
闲居杂兴·其二
作者：顾逢
朝代：宋

萧然一弊庐，门巷似樵渔。鸡犬情相得，山林乐有馀。霜浓黄木叶，雨过绿园蔬。独坐寒窗下，时看未见书。
阎静轩先生还吴
作者：顾逢
朝代：宋
体裁：五言律诗

湖山重作记，当代得名公。多有前时事，皆归片石中。船头擎白浪，帆腹饱秋风。共载还吴□，樽前笑语同。
雁影
作者：顾逢
朝代：宋
体裁：五言律诗

万里衡阳别，翱翔背夕晖。数行天外过，一片水中飞。无迹留沙渚，有声过钓矶。回头还自顾，上下带云归。
雨中赏蔷薇
作者：顾逢
朝代：宋
体裁：七言绝句

春风庭院少迟留，烂熳红英带雨羞。最是花边情绪恶，看花狼藉为花愁。
雨楼即事
作者：顾逢
朝代：宋
体裁：五言律诗

客久颜容改，羞开古镜奁。瘦添清骨相，老减白髭髯。云暗山无塔，楼空雨一帘。休官归去后，疏散似陶潜。
雨窗即事
作者：顾逢
朝代：宋
体裁：五言律诗

羞将铁砚磨，万事总谈何。断酒除狂兴，看书起睡魔。霜林秋色惨，山馆雨声多。安得乘渔艇，空江挂绿蓑。
雨边对菊
作者：顾逢
朝代：宋

一片东篱菊，凄凉风雨边。花虽黄似旧，发更白于前。把酒伤今日，登高忆去年。渊明曾作令，相对亦无钱。
雨边对菊
作者：顾逢
朝代：宋

一片东篱菊，凄凉风雨边。
花虽黄似旧，髮更白于前。
把酒伤今日，登高忆去年。
渊明曾作令，相对亦无钱。
雪中同郑所南访赵溪梅
作者：顾逢
朝代：宋
体裁：五言律诗

移宅虽然远，携筇到两回。只知相别去，不道又重来。溪鲫和冰煮，邻醅带雪开。诗家堪入画，满眼玉楼台。
雪后寻梅
作者：顾逢
朝代：宋
体裁：七言绝句

寻梅不惮路程赊，行遍山边与水涯。几处树头残雪在，只疑昨夜又开花。
雪后月夜登楼
作者：顾逢
朝代：宋
体裁：七言绝句

雪屋凝寒冻不流，碧天如水似中秋。一楼月色无人共，听尽钟声未下楼。
雪夜怀赵存我碧澜潜心三昆仲
作者：顾逢
朝代：宋

坐久冰生砚，无聊捻白髭。
友朋上心处，风雪打头时。
夜永孤灯共，天寒一雁知。
儿童来膝下，拨火觅蹲鸱。
雪夜怀赵存我碧澜潜心三昆仲
作者：顾逢
朝代：宋

坐久冰生砚，无聊撚白髭。友朋上心处，风雪打头时。夜永孤灯共，天寒一雁知。儿童来膝下，拨火觅蹲鸱。
雪夜枕上
作者：顾逢
朝代：宋

客楼临水际，转觉夜寒生。攲枕天将晓，搜诗睡不成。雪多添月色，风近远钟声。却喜心无事，梅花纸帐清。
雪夜枕上
作者：顾逢
朝代：宋

客楼临水际，转觉夜寒生。
欹枕天将晓，搜诗睡不成。
雪多添月色，风近远钟声。
却喜心无事，梅花纸帐清。
雷峰寺听琴
作者：顾逢
朝代：宋
体裁：五言律诗

尽日山窗下，松风细细吹。喜于同坐处，乐在听琴时。幽几静相对，斜阳过不知。江湖襟谊好，临别问来期。
题厉竹溪诗稿
作者：顾逢
朝代：宋

觅句如禅定，君应入悟门。淡中真有味，空处妙难言。下字去花草，读书为本根。莫疑知者少，清气入乾坤。
题厉竹溪诗稿
作者：顾逢
朝代：宋

觅句如禅定，君应入悟门。
淡中真有味，空处妙难言。
下字去花草，读书为本根。
莫疑知者少，清气入干坤。
题可耕渔处
作者：顾逢
朝代：宋

自得田园趣，临溪屋数椽。最堪犁钓处，只在水云边。细雨归庄犊，斜阳晒网船。烹鲜供一饱，垂老正相便。
题可耕渔处
作者：顾逢
朝代：宋

自得田园趣，临溪屋数椽。
最堪犂钓处，只在水云边。
细雨归庄犊，斜阳晒网船。
烹鲜供一饱，垂老正相便。
题善权寺
作者：顾逢
朝代：宋
体裁：五言律诗

英台修读地，旧刻字犹存。一阁出霄汉，万松连寺门。洞深云气冷，池浅鹿行潭。山下流来水，风雷日夜喧。
题山居图
作者：顾逢
朝代：宋

展卷拟曾到，柴门非一湾。
抱琴随白鹤，坐石看青山。
隐者有余乐，贵人无此閒。
更须添数笔，著我在其间。
题山居图
作者：顾逢
朝代：宋

展卷拟曾到，柴门非一湾。抱琴随白鹤，坐石看青山。隐者有馀乐，贵人无此閒。更须添数笔，著我在其间。
题山居图
作者：顾逢
朝代：宋

展卷拟曾到，柴门非一湾。
抱琴随白鹤，坐石看青山。
隠者有余乐，贵人无此閒。
更须添数笔，着我在其间。
题徐容斋先生爱兰轩
作者：顾逢
朝代：宋
体裁：五言律诗

入得善人室，尘凡一洗空。三闾心上事，九畹国香中。坐对清幽地，时来旎□风。纷纷桃与李，不与此花同。
题方家峪刘寺山门
作者：顾逢
朝代：宋

洒墨起云端，神威耸众观。直疑鲜甲动，相对骨毛寒。瞠目真如活，腾空似不难。传闻风雨夜，雷电绕阑干。
题方家峪刘寺山门
作者：顾逢
朝代：宋

洒墨起云端，神威耸众观。
直疑鲜甲动，相对骨毛寒。
瞠目真如活，腾空似不难。
传闻风雨夜，雷电遶阑干。
题直上天津
作者：顾逢
朝代：宋
体裁：五言律诗

欲向银河去，唐家有画船。更无风浪险，竟到斗牛边。笑傲琼楼上，歌吟玉宇前。乘槎今有便，不必羡张骞。
题良玉上人十老诗卷
作者：顾逢
朝代：宋
体裁：七言绝句

展开此卷便开颜，十老诗无一字閒。多少工夫难及处，几年吟得到其间。
题虎邱
作者：顾逢
朝代：宋
体裁：七言律诗

此山虽小众山尊，半近吴城半近村。一壑风烟龙窟宅，满堂巾盔佛儿孙。生公说法台空在，陆羽煎茶井不存。唤起幽人无限意，塔铃独语到黄昏。
题诗境楼
作者：顾逢
朝代：宋

白昼鈎帘坐，湖山静裏看。
分明吟世界，尽在此阑干。
妙处写不就，题来句转难。
几回风雪际，遥忆灞桥寒。
题诗境楼
作者：顾逢
朝代：宋

白昼钩帘坐，湖山静里看。分明吟世界，尽在此阑干。妙处写不就，题来句转难。几回风雪际，遥忆灞桥寒。
题赵蒙斋子山居诗集
作者：顾逢
朝代：宋

用书全不觉，地步有余宽。
如此自然句，还须识者观。
空中圆未易，妙处到尤难。
草圣更奇特，龙蛇走一般。
题赵蒙斋子山居诗集
作者：顾逢
朝代：宋

用书全不觉，地步有馀宽。如此自然句，还须识者观。空中圆未易，妙处到尤难。草圣更奇特，龙蛇走一般。
题风雨楼
作者：顾逢
朝代：宋
体裁：五言律诗

湖上晴看好，雨中犹更奇。无穷凭槛趣，正是捲帘时。鸥鹭飞相失，山林晚不知。烟云多变态，难画亦难诗。
飞来峰猿
作者：顾逢
朝代：宋

天竺如巴峡，画图无此奇。挂藤伸黑臂，剥果喂黄儿。孤影池中夜，三声月下时。倚阑僧不去，应是苦于诗。
飞来峰猿
作者：顾逢
朝代：宋

天竺如巴峡，画图无此奇。
挂藤伸黑臂，剥果餧黄儿。
孤影池中夜，三声月下时。
倚阑僧不去，应是苦于诗。
鰲山下灯市即事
作者：顾逢
朝代：宋

元夕牌灯大字题，高悬綵架果然奇。
鰲山山下人来往，只听笙歌不看诗。
鳌山下灯市即事
作者：顾逢
朝代：宋

元夕牌灯大字题，高悬綵架果然奇。鳌山山下人来往，只听笙歌不看诗。
鸳鸯梅
作者：顾逢
朝代：宋
体裁：五言律诗

似厌沙头睡，来栖陇树中。一花飞夜雨，双子倚东风。冰雪芳心共，池塘旧梦同。只愁羌笛响，惊散晓林空。
黄医谕求菊存诗
作者：顾逢
朝代：宋
体裁：五言律诗

门前三径在，潇洒傍林塘。何事惟栽菊，其家本姓黄。严霜坚晚节，细雨润幽香。指下谁能及，多收起死方。
史云麓先生席上赠顾梅山
作者：顾逢友
朝代：宋

五字诗名着少年，端嘉诸老喜相传。
几回春雨堂中醉，笑拍阑干月正圆。
史云麓先生席上赠顾梅山
作者：顾逢友
朝代：宋

五字诗名著少年，端嘉诸老喜相传。几回春雨堂中醉，笑拍阑干月正圆。
御览所同顾君际检书
作者：顾逢友
朝代：宋

金锁朱门次第开，万签黄册绝尘埃。此中亦有先生稿，应是曾经御览来。
御览所同顾君际检书
作者：顾逢友
朝代：宋

金锁朱门次第开，万籤黄册绝尘埃。
此中亦有先生稿，应是曾经御览来。
顾君际号梅山
作者：顾逢友
朝代：宋

数亩萧疏一径宽，散飞香雪遍林端。应思处士桥边路，吟绕横枝月影寒。
顾君际号梅山
作者：顾逢友
朝代：宋

数亩萧疏一径宽，散飞香雪遍林端。
应思处士桥边路，吟遶横枝月影寒。
顾君际近集
作者：顾逢友
朝代：宋
体裁：七言绝句

有诏曾求魏仲先，草堂飞鹤避茶烟。晚营馁鬼今何限，弱冠诗名六十年。
题吴田园杂兴诗
作者：顾逢友
朝代：宋
体裁：七言绝句

一卷田园杂兴诗，世人传诵已多时。其中字字有来处，不是笺来不得知。
元符二年二月七日按部过邛州火井县三友堂小酌杨公天隐尝令此邑令此邑以山水竹为三友余益以风月为五贤云
作者：顿起
朝代：宋

七盘一何高，苍翠净寥廓。夜雨濯杉桧，春风散芝药。细云散岩色，细径度危笮。邑改井已泥，空馀汉城郭。土瘠漫生茶，人稀时走玃。苔藓囹圄空，尘埃簿书閤。县圃何萧条，半樱半零落。偃蹇大夫松，委蛇君子鹤。试登三友堂，借问何人作。皆云杨先生，好诗心淡泊。乘兴山水间，此君共献酢。琅玕无俗韵，仁智有真乐。取友信可人，自待宜不薄。我来宴坐久，寂寥无唯诺。明月来徘徊，清风自萧索。因留风与月，相对成清酌。蟾光照金尊，馀辉射杯酒。轻飔入朱弦，彷佛奏箫勺。醺然造忘形，神交通博约。醉号五贤堂，醒来资一噱。
元符二年二月七日按部过邛州火井县三友堂小酌杨公天隐尝令此邑令此邑以山水竹为三友余益以风月为五贤云
作者：顿起
朝代：宋

七盘一何高，苍翠浄寥廊。
夜雨濯杉桧，春风散芝药。
细云散岩色，细径度危筰。
邑改井已泥，空余汉城郭。
土瘠漫生茶，人稀时走玃。
苔藓囹圄空，尘埃簿书閤。
县圃何萧条，半樱半零落。
偃蹇大夫松，委蛇君子鹤。
试登三友堂，借问何人作。
皆云杨先生，好诗心淡泊。
乘兴山水间，此君共献酢。
琅玕无俗韵，仁智有真乐。
取友信可人，自待宜不薄。
我来宴坐久，寂寥无唯诺。
明月来徘徊，清风自萧索。
因留风与月，相对成清酌。
蟾光照金尊，余辉射杯酒。
轻飔入朱弦，彷佛奏箫勺。
醺然造忘形，神交通博约。
醉号五贤堂，醒来资一噱。
赠广都寓舍贤妇二喻诗
作者：顿起
朝代：宋

尝闻赵清献，恤孤慰亡友。至今西蜀人，谈美不容口。二喻出儒家，清贫一无有。零丁依老姑，破屋僧堂后。相对诵诗书，未尝窥户牖。圭折玉弥方，山寒松更茂。县宰初闻名，咨嗟为之久。从容语其配，夫人曾见否。长者二十三，次亦十八九。青裾长蔽膝，荆簪短在首。我欲效清献，言不为人取。近于吾邑中，选婿得豪右。夫人相宰意，鱼蔬荐樽酒。屈致二喻来，呼名老与寿。女子当有行，诗称远父母。饥寒日月长，蓬荜风雨漏。大喻前致词，洒泪湿衣袖。荷德固已深，缄情亦须剖。上言亲未葬，心欲土自负。下述妹未笄，？？无傅姆。还家复献书，自叙贫且陋。铅华世所悦，铜臭非吾偶。肯效闾闬间，碌碌逐鸡狗。世无梁伯鸾，应嫌孟光丑。孔明若再生，承女甘箕帚。陈义一何高，夫人惊拊手。至今书稿在，光辉射星斗。董子慕高风，喜曰真吾妇。吾亲双白发，吾弟室未授。眷言姊妹贤，可以相先后。五两币虽轻，意则千金厚。辎轩双造门，观者竞奔走。女子尚能尔，男儿宜自守。重聘或不来，岂欲终畎亩。畜德尚未充，高位亦虚受。寄语事君者，慎勿轻去就。
赠广都寓舍贤妇二喻诗
作者：顿起
朝代：宋
体裁：古风

尝闻赵清献，恤孤慰亡友。至今西蜀人，谈美不容口。二喻出儒家，清贫一无有。零丁依老姑，破屋僧堂后。相对诵诗书，未尝窥户牖。圭折玉弥方，山寒松更茂。县宰初闻名，咨嗟为之久。从容语其配，夫人曾见否。长者二十三，次亦十八九。青裾长蔽膝，荆簪短在首。我欲效清献，言不为人取。近于吾邑中，选婿得豪右。夫人相宰意，鱼蔬荐樽酒。屈致二喻来，呼名老与寿。女子当有行，诗称远父母。饥寒日月长，蓬荜风雨漏。大喻前致词，洒泪湿衣袖。荷德固已深，缄情亦须剖。上言亲未葬，心欲土自负。下述妹未笄，��无傅姆。还家复献书，自叙贫且陋。铅华世所悦，铜臭非吾偶。肯效闾闬间，碌碌逐鸡狗。世无梁伯鸾，应嫌孟光丑。孔明若再生，承女甘箕帚。陈义一何高，夫人惊拊手。至今书稿在，光辉射星斗。董子慕高风，喜曰真吾妇。吾亲双白发，吾弟室未授。眷言姊妹贤，可以相先后。五两币虽轻，意则千金厚。辎轩双造门，观者竞奔走。女子尚能尔，男儿宜自守。重聘或不来，岂欲终畎亩。畜德尚未充，高位亦虚受。寄语事君者，慎勿轻去就。
赠广都遇寓舍贤妇二喻诗
作者：顿起
朝代：宋

尝闻赵清献，恤孤慰亡友。
至今西蜀人，谈美不容口。
二喻出儒家，清贫一无有。
零丁依老姑，破屋僧堂后。
相对诵诗书，未尝窥户牖。
圭折玉弥方，山寒松更茂。
县宰初闻名，咨嗟为之久。
从容语其配，夫人曾见否。
长者二十三，次亦十八九。
青裾长蔽膝，荆簪短在首。
我欲效清献，言不为人取。
近于吾邑中，选婿得豪右。
夫人相宰意，鱼蔬荐罇酒。
屈致二喻来，呼名老与寿。
女子当有行，诗称远父母。
饥寒日月长，蓬荜风雨漏。
大喻前致词，洒泪湿衣袖。
荷德固已深，缄情亦须剖。
上言亲未葬，心欲土自负。
下述妹未笄，𡞦𡞦无傅姆。
还家復献书，自叙贫且陋。
铅华世所悦，铜臭非吾偶。
肯效闾闬间，碌碌逐鸡狗。
世无梁伯鸾，应嫌孟光丑。
孔明若再生，承女甘箕箒。
陈义一何高，夫人惊拊手。
至今书稿在，光辉射星斗。
董子慕高风，喜曰真吾妇。
吾亲双白髪，吾弟室未授。
睠言姊妹贤，可以相先后。
五两币虽轻，意则千金厚。
辎轩双造门，观者竞奔走。
女子尚能尔，男儿宜自守。
重聘或不来，岂欲终畎亩。
畜德尚未充，高位亦虚受。
寄语事君者，慎勿轻去就。
赠英公大师
作者：颖贽
朝代：宋
体裁：七言律诗

蛮笺象管少年时，几赋帘前祝寿诗。三殿荷恩卿相看，两朝承宠帝王知。寻穷太华高低景，念尽长安内外碑。可惜篆文今绝笔，李阳冰后只吾师。
题梁
作者：颜丙
朝代：宋

灵根不肯混凡柴，天意移将福地来。向日亲逢霹雳手，今朝果作栋梁材。
题樑
作者：颜丙
朝代：宋

灵根不肯混凡柴，天意移将福地来。
向日亲逢霹雳手，今朝果作栋樑材。
蕉溪温泉
作者：颜克宗
朝代：宋
体裁：古风

阴阳炭兮天地炉，融液好景人间无。木酸火炎两不用，清流自沸跳明珠。何当扬波激沧溟，大块不许氛翳生。何当翻波湔酷吏，群黎坐使心眼明。尧舜君民均一视，匹夫匹妇皆使被。洗除烦苛不择地，奚止一泓而已矣。
句
作者：颜几
朝代：宋
体裁：句

白日尊中短，青山枕上高。
狱中寄酒友
作者：颜几
朝代：宋

龟不灵兮祸有胎，刀从林甫笑中来。忧惶囚系二十日，辜负醺酣三百杯。病鹤虽甘低羽翼，罪龙尤欲望风雷。诸豪俱是知心友，谁遣尊罍向北开。
狱中寄酒友
作者：颜几
朝代：宋

龟不灵兮祸有胎，刀从林甫笑中来。
忧惶囚繫二十日，辜负醺酣三百杯。
病鹤虽甘低羽翼，罪龙尤很多望风雷。
诸豪俱是知心友，谁遣尊罍向北开。
品令·舟次五羊
作者：颜博文
朝代：宋
体裁：词

夜萧索。侧耳听、清海楼头吹角。停归棹、不觉重门闭，恨只恨、暮潮落。偷想红啼绿怨，道我真个情薄。纱窗外、厌厌新月上，也应则、睡不著。
品令（舟次五羊）
作者：颜博文
朝代：宋

夜萧索。侧耳听、清海楼头吹角。停归棹、不觉重门闭，恨只恨、暮潮落。
偷想红啼绿怨，道我真个情薄。纱窗外、厌厌新月上，也应则、睡不着。
末利花
作者：颜博文
朝代：宋

竹稍脱青锦，榕叶随黄云。岭头暑正烦，见此萼绿君。欲言娇不吐，藏意久未分。最怜月初上，浓香梦中闻。萧然六曲屏，西施带微醺。丛深珊瑚帐，枝转翡翠裙。譬如追风骑，一抹万马群。铜瓶汲清泚，聊复为子勤。愿言少须臾，对此髯参军。
末利花
作者：颜博文
朝代：宋

竹稍脱青锦，榕叶随黄云。
岭头暑正烦，见此萼绿君。
欲言娇不吐，藏意久未分。
最怜月初上，浓香梦中闻。
萧然六曲屏，西施带微醺。
丛深珊瑚帐，枝转翡翠裙。
譬如追风骑，一抹万马群。
铜瓶汲清泚，聊復为子勤。
愿言少须臾，对此髯参军。
王希深合新香烟气清洒不类寻常可以为道人开笔端消息
作者：颜博文
朝代：宋
体裁：五言律诗

玉水沈沈影，铜炉袅袅烟。为思丹凤髓，不爱老龙涎。皂帽真闲客，黄衣小病仙。定知云屋下，绣被有人眠。
西江月·广师席上
作者：颜博文
朝代：宋
体裁：词

草草书传锦字，厌厌梦绕梅花。海山无计驻星槎。肠断芭蕉影下。缺月旧时庭院，飞云到处人家。而今赢得鬓先华。说著多情已怕。
西江月（广师席上）
作者：颜博文
朝代：宋

草草书传锦字，厌厌梦绕梅花。海山无计驻星槎。肠断芭蕉影下。
缺月旧时庭院，飞云到处人家。而今赢得鬓先华。说着多情已怕。
题李叔班山水横卷
作者：颜博文
朝代：宋

高峰柱层霄，远水没平野。当年居山客，半是爱山者。桥攲欲沈崖，路险不容马。慎勿誇世人，正要知者寡。青山为谁高，影压三百里。竹深已迷桥，荷密半藏水。区区名利人，坐瞑真可鄙。慨想云屋中，恐是古君子。急雨冷捎溪，寒烟晓横塞。茅屋来轩车，中有隐者在。市朝一何有，云水两无碍。笑向尘世人，不知是何代。通江石泉滑，崩崖朝雪重。牧儿心苦饥，牛寒挽不动。谁人倚长松，胸有九云梦。西风吹屋倒，一笑无兴共。
题李叔班山水横卷·其一
作者：颜博文
朝代：宋

高峰柱层霄，远水没平野。当年居山客，半是爱山者。桥攲欲沈崖，路险不容马。慎勿誇世人，正要知者寡。
题李叔班山水横卷·其一
作者：颜博文
朝代：宋

高峰柱层霄，远水没平野。
当年居山客，半是爱山者。
桥欹欲沈崖，路险不容马。
慎勿夸世人，正要知者寡。
题李叔班山水横卷·其三
作者：颜博文
朝代：宋
体裁：古风

急雨冷捎溪，寒烟晓横塞。茅屋来轩车，中有隐者在。市朝一何有，云水两无碍。笑向尘世人，不知是何代。
题李叔班山水横卷·其二
作者：颜博文
朝代：宋
体裁：古风

青山为谁高，影压三百里。竹深已迷桥，荷密半藏水。区区名利人，坐瞑真可鄙。慨想云屋中，恐是古君子。
题李叔班山水横卷·其四
作者：颜博文
朝代：宋
体裁：古风

通江石泉滑，崩崖朝雪重。牧儿心苦饥，牛寒挽不动。谁人倚长松，胸有九云梦。西风吹屋倒，一笑无兴共。
题龟峰铺
作者：颜博文
朝代：宋

洪波春天翻四岳，南极祝融亘幽朔。
高山千里龟出背，大木百寻龙挂角。
白鱼跳舟神禹出，鞭笞百鬼走雷电。
犀走象骇不敢留，颠沛冯夷囚海若。
大龟爬沙独居后，火伞下照天一握。
甘心枯死配玉灵，突兀子川露苍殻。
醉中对之为一笑，欲持铁网手自捉。
穷通祸福尔尝知，取火烧山恣钻灼。
青松翠竹舞西风，似客摇头谓公莫。
此事传之亡是翁，请君更问山头鹤。
题龟峰铺
作者：颜博文
朝代：宋

洪波春天翻四岳，南极祝融亘幽朔。高山千里龟出背，大木百寻龙挂角。白鱼跳舟神禹出，鞭笞百鬼走雷雹。犀走象骇不敢留，颠沛冯夷囚海若。大龟爬沙独居后，火伞下照天一握。甘心枯死配玉灵，突兀子川露苍壳。醉中对之为一笑，欲持铁网手自捉。穷通祸福尔尝知，取火烧山恣钻灼。青松翠竹舞西风，似客摇头谓公莫。此事传之亡是翁，请君更问山头鹤。
和山间壁上陈子忠
作者：颜发
朝代：宋

路转山根草木香，天容水色两茫茫。渔人风里数声笛，飞过芦花幽兴长。风蒲水荇度清香，两两飞凫堕渺茫。目送征帆掠波去，碧天无际暮云长。
和山间壁上陈子忠·其一
作者：颜发
朝代：宋

路转山根草木香，天容水色两茫茫。
渔人风裏数声笛，飞过芦花幽兴长。
和山间壁上陈子忠·其一
作者：颜发
朝代：宋

路转山根草木香，天容水色两茫茫。渔人风里数声笛，飞过芦花幽兴长。
和山间壁上陈子忠·其二
作者：颜发
朝代：宋

风蒲水荇度清香，两两飞凫堕渺茫。目送征帆掠波去，碧天无际暮云长。
和山间壁上陈子忠·其二
作者：颜发
朝代：宋

风蒲水荇度清香，两两飞鳬堕渺茫。
目送征帆掠波去，碧天无际暮云长。
和盖谦老游马鞍山
作者：颜发
朝代：宋

青鞋来踏马鞍山，小径萦纡便往还。
眺望双明穷晻霭，登临终日得余閒。
冥搜直到风埃外，逸兴徐来笔砚閒。
钱挂杖头堪一醉，归来随例带酡颜。
和盖谦老游马鞍山
作者：颜发
朝代：宋

青鞋来踏马鞍山，小径萦纡便往还。眺望双明穷晻霭，登临终日得馀閒。冥搜直到风埃外，逸兴徐来笔砚閒。钱挂杖头堪一醉，归来随例带酡颜。
和陈尉春日行山
作者：颜发
朝代：宋

公余春日长，亭午吏已退。
山行步晴碧，松影踏鲜翠。
杖移苔点穿，蜂抱花鬚坠。
酒琖释春愁，楸枰醒昼睡。
行乐须及时，谁能六经醉。
和陈尉春日行山
作者：颜发
朝代：宋

公馀春日长，亭午吏已退。山行步晴碧，松影踏鲜翠。杖移苔点穿，蜂抱花须坠。酒盏释春愁，楸枰醒昼睡。行乐须及时，谁能六经醉。
待潮顾浦宿耕者张钦舍
作者：颜发
朝代：宋

海近云气昏，禹迹开茫茫。晴林列障逻，什伍屯平冈。顷遭七年旱，骤见九秋黄。腰镰喜复悲，泥水新圃场。县侯初下教，官赋无丰荒。错挥制锦刀，戏作编氓创。身上催租瘢，短褐愁盖藏。课为五县最，荐飞十剡章。逡巡掌邦计，跬步封侯王。江淮十万师，待饲正颉吭。禾麦今已登，妇子戒勿尝。行俟天雨粟，饱食均四方。
待潮顾浦宿耕者张钦舍
作者：颜发
朝代：宋

海近云气昏，禹迹开茫茫。
晴林列障逻，什伍屯平冈。
顷遭七年旱，骤见九秋黄。
腰镰喜復悲，泥水新圃场。
县侯初下教，官赋无丰荒。
错挥制锦刀，戏作编氓创。
身上催租瘢，短褐愁盖藏。
课为五县最，荐飞十剡章。
逡巡掌邦计，跬步封侯王。
江淮十万师，待饲正颉吭。
禾麦今已登，妇子戒勿尝。
行俟天雨粟，饱食均四方。
题灵山壁
作者：颜发
朝代：宋
体裁：七言绝句

游尘野马皛晴光，僧舍无营日正长。看罢一枰天欲暮，不知何处起渔榔。
寄云门运禅师
作者：颜复
朝代：宋

句溪曲曲剡山重，谁访桑门物外踪。超世有言皆实际，示人无意在机锋。平生怀抱佳高遁，壮岁衣冠锁俗容。每想清蝉心暂寂，秋声萧瑟夜庵松。
雨霁剡溪
作者：颜复
朝代：宋
体裁：五言律诗

剡溪风雨霁，航苇重行行。到处杨柳色，几家荷叶声。噪蝉金鼎沸，游水玉壶清。最喜鱼梁伴，归帆的的轻。
东州逸党
作者：颜太初
朝代：宋

天之有常度，躔次绝乖离。地之有常理，沈潜无变亏。人之有常道，高下遵轨仪。三才各定位，万古永不移。二仪设有变，修德可以祈。人道或反常，其乱何由支。昔在典午朝，国祚向陵夷。日向中夜出，赫赫来东陲。地向太极裂，中有苍鹅飞。高厚灾且异，人妖亦繁滋。始有竹林民，怪诞名不羁。次有夷甫辈，高谈慕无为。沈湎多越礼，阮籍兼辅之。虚名能饰诈，光逸与王尼。何曾有先见，不能救其衰。张华徒竭力，无以扶其危。至今西晋书，读之堪涕洟。尔来历千年，炎宋运重熙。东州有逸党，尊大自相推。号曰方外交，荡然绝四维。六籍被诋诃，三皇遭毁訾。坑儒愚黔首，快哉秦李斯。与世立宪度，迂哉鲁先师。流宕终忘反，恶闻有民彝。或为童牧饮，垂髽以相嬉。或作概量歌，无非市井辞。或作薤露唱，发声令人悲。或称重气义，金帛不为赀。或曰外形骸，顶踵了无丝。麀聚复优杂，何者为尊卑。遥闻风波民，未见如调饥。偶逢绅带士，相对如拘縻。不知二纪来，此风肇自谁。都缘极显地，多用宁馨儿。斯人之一唱，翕然天下随。斯人之一趋，靡然天下驰。乡老为品状，不以逸为嗤。宗伯主计偕，不以逸为非。私庭训子弟，多以逸为宜。公朝论人物，翻以逸为奇。家国尽为逸，礼法从何施。我常病其事，中夜起思惟。平地三尺限，空车登无歧。重载历百仞，所来因陵迟。万一染成俗，虽悔何由追。众人皆若梦，焉能分其糜。众人皆若醉，不知啜其醨。天下皆病痿，俾谁就鲁医。天下皆病狂，何暇灸其眉。幸有名教党，可与决雄雌。所嗟九品贱，不得立文墀。贾谊惟恸哭，梁鸿空五噫。终削南山竹，冒死指其疵。愿乘九庙灵，感悟宸心知。赫尔奋独断，去邪在勿疑。分捕复大索，憸人无孑遗。大者肆朝市，其徒窜海湄。杀一以戒万，是曰政之基。千奴共一胆，胆破众自隳。无使永嘉风，败乱升平时。
东州逸党
作者：颜太初
朝代：宋

天之有常度，躔次绝乖离。
地之有常理，沈潜无变亏。
人之有常道，高下遵轨仪。
三才各定位，万古永不移。
二仪设有变，修德可以祈。
人道或反常，其乱何由支。
昔在典午朝，国祚向陵夷。
日向中夜出，赫赫来东陲。
地向太极裂，中有苍鹅飞。
高厚灾且异，人妖亦繁滋。
始有竹林民，怪诞名不羁。
次有夷甫辈，高谈慕无为。
沈湎多越礼，阮籍兼辅之。
虚名能饰诈，光逸与王尼。
何曾有先见，不能救其衰。
张华徒竭力，无以扶其危。
至今西晋书，读之堪涕洟。
尔来历千年，炎宋运重熙。
东州有逸党，尊大自相推。
号曰方外交，荡然绝四维。
六籍被诋诃，三皇遭毁訾。
坑儒愚黔首，快哉秦李斯。
与世立宪度，迂哉鲁先师。
流宕终忘反，恶闻有民彝。
或为童牧饮，垂髽以相嬉。
或作概量歌，无非市井辞。
或作薤露唱，发声令人悲。
或称重气义，金帛不为赀。
或曰外形骸，顶踵了无丝。
麀聚復优杂，何者为尊卑。
遥闻风波民，未见如调饥。
偶逢绅带士，相对如拘縻。
不知二纪来，此风肇自谁。
都缘极显地，多用宁馨儿。
斯人之一唱，翕然天下随。
斯人之一趋，靡然天下驰。
乡老为品状，不以逸为嗤。
宗伯主计偕，不以逸为非。
私庭训子弟，多以逸为宜。
公朝论人物，翻以逸为奇。
家国尽为逸，礼法从何施。
我常病其事，中夜起思惟。
平地三尺限，空车登无歧。
重载历百仞，所来因陵迟。
万一染成俗，虽悔何由追。
众人皆若梦，焉能分其糜。
众人皆若醉，不知啜其醨。
天下皆病痿，俾谁就鲁医。
天下皆病狂，何暇灸其眉。
幸有名教党，可与决雄雌。
所嗟九品贱，不得立文墀。
贾谊惟恸哭，梁鸿空五噫。
终削南山竹，冒死指其疵。
愿乘九庙灵，感悟宸心知。
赫尔奋独断，去邪在勿疑。
分捕復大索，憸人无孑遗。
大者肆朝市，其徒窜海湄。
杀一以戒万，是曰政之基。
千奴共一胆，胆破众自隳。
无使永嘉风，败乱昇平时。
寿冯北部
作者：颜太初
朝代：宋
体裁：七言律诗

五百年终遘圣朝，相门何日降英髦。星杓影射金枢正，月魄光浮碧汉高。三世密传张颢印，贰车新得吕虔刀。他年善继良弓慕，金字重重有赐袍。
许希
作者：颜太初
朝代：宋

京城名利涂，车马相奔驰。其间取富贵，往往输巫医。前后十数辈，身没名已隳。独有许希者，蕴蓄何瑰奇。始自下蔡来，所处尤喧卑。西市三十年，汩汩无人知。一朝仗至艺，骤登文石墀。三针愈上疾，神速不移时。酬以六尚官，著籍通端闱。旌以三品服，佩紫垂金龟。于时称谢毕，西向复陈仪。当宁惊且问，历历宣其辞。臣传扁鹊术，遇主今得施。特此一展谢，臣心不自私。主上惜其意，击赏为嘘唏。仍给水衡钱，国西命立祠。复加灵应号，金额照华榱。自此辇毂下，求祷何祁祁。我过庆成坊，见之心且悲。秦医术虽妙，五腑及四肢。所习得其人，千龄祀不亏。鲁圣术至大，帝道与民彝。所习非其人，一朝反相持。小吏师荀况，窃为辨说资。作相劝焚书，诈云愚蚩蚩。后之为儒者，其心皆李斯。昔在布衣日，动守先王规。朝谈十二经，夕诵三百诗。依凭稽古力，荣进无他歧。及居庙堂上，长剑冠峨巍。自谓天所赋，焉知有宣尼。宣尼断袭封，十经寒暑移。他姓为邑官，乡老皆惊疑。上章寝不报，九重遭面欺。谏官不举失，御史不言非。尽为许希笑，得路忘先师。
许希
作者：颜太初
朝代：宋

京城名利涂，车马相奔驰。
其间取富贵，往往输巫医。
前后十数辈，身没名已隳。
独有许希者，藴蓄何瑰奇。
始自下蔡来，所处尤喧卑。
西市三十年，汩汩无人知。
一朝仗至艺，骤登文石墀。
三鍼愈上疾，神速不移时。
酬以六尚官，着籍通端闱。
旌以三品服，佩紫垂金龟。
于时称谢毕，西向復陈仪。
当宁惊且问，历历宣其辞。
臣传扁鹊术，遇主今得施。
特此一展谢，臣心不自私。
主上惜其意，击赏为嘘唏。
仍给水衡钱，国西命立祠。
復加灵应号，金额照华榱。
自此辇毂下，求祷何祁祁。
我过庆成坊，见之心且悲。
秦医术虽妙，五腑及四肢。
所习得其人，千龄祀不亏。
鲁圣术至大，帝道与民彝。
所习非其人，一朝反相持。
小吏师荀况，窃为辨说资。
作相劝焚书，诈云愚蚩蚩。
后之为儒者，其心皆李斯。
昔在布衣日，动守先王规。
朝谈十二经，夕诵三百诗。
依凭稽古力，荣进无他歧。
及居庙堂上，长剑冠峨巍。
自谓天所赋，焉知有宣尼。
宣尼断袭封，十经寒暑移。
他姓为邑官，乡老皆惊疑。
上章寝不报，九重遭面欺。
谏官不举失，御史不言非。
尽为许希笑，得路忘先师。
大
作者：颜奎
朝代：宋
体裁：词

唱古荼䕷，新荷叶，谁向重帘深处。
东风三十六，向园林都过，馀寒犹妒。
公子狐裘，佳人翠袖，怎见此时情否。
天上知音杳，怪参差律吕，世间多误。
记画扇题诗，单衣试酒，梦归泥絮。
嗟春如逆旅。
送无路、远涉前无渡。
回首住、凌波亭馆，待月楼台，满身花气凝香雾。
度入南薰去。
留燕伴、不教迟暮。
但一点、芳心苦。
生怕摇落，分付荷房收贮。
晚妆又随过雨。
大·唱古荼䕷
作者：颜奎
朝代：宋

唱古荼䕷，新荷叶，谁向重帘深处。
东风三十六，向园林都过，馀寒犹妒。
公子狐裘，佳人翠袖，怎见此时情否。
天上知音杳，怪参差律吕，世间多误。
记画扇题诗，单衣试酒，梦归泥絮。
嗟春如逆旅。
送无路、远涉前无渡。
回首住、凌波亭馆，待月楼台，满身花气凝香雾。
度入南熏去。
留燕伴、不教迟暮。
但一点、芳心苦。
生怕摇落，分付荷房收贮。
晚妆又随过雨。
大犯·和须溪春寒
作者：颜奎
朝代：宋
体裁：词

唱古荼蘼，新荷叶，谁向重帘深处。东风三十六，向园林都过，馀寒犹妒。公子狐裘，佳人翠袖，怎见此时情否。天上知音杳，怪参差律吕，世间多误。记画扇题诗，单衣试酒，梦归泥絮。嗟春如逆旅。送无路、远涉前无渡。回首住、凌波亭馆，待月楼台，满身花气凝香雾。度入南薰去。留燕伴、不教迟暮。但一点、芳心苦。生怕摇落，分付荷房收贮。晚妆又随过雨。
大犯·和须溪春寒
作者：颜奎
朝代：宋

唱古荼，新荷叶，谁向重帘深处。东风三十六，向园林都过，馀寒犹妒。公子狐裘，佳人翠袖，怎见此时情否。天上知音杳，怪参差律吕，世间多误。记画扇题诗，单衣试酒，梦归泥絮。嗟春如逆旅。送无路、远涉前无渡。回首住、凌波亭馆，待月楼台，满身花气凝香雾。度入南薰去。留燕伴、不教迟暮。但一点、芳心苦。生怕摇落，分付荷房收贮。晚妆又随过雨。
大酺（和须溪春寒）
作者：颜奎
朝代：宋

唱古荼コ，新荷叶，谁向重帘深处。东风三十六，向园林都过，余寒犹妒。公子狐裘，佳人翠袖，怎见此时情否。天上知音杳，怪参差律吕，世间多误。记画扇题诗，单衣试酒，梦归泥絮。
嗟春如逆旅。送无路、远涉前无渡。回首住、凌波亭馆，待月楼台，满身花气凝香雾。度入南薰去。留燕伴、不教迟暮。但一点、芳心苦。生怕摇落，分付荷房收贮。晚妆又随过雨。
归平遥/归国遥
作者：颜奎
朝代：宋

春风拂拂。檐花双燕入。少年湖上风日。问天何处觅。湖山画屏晴碧。梦华知夙昔。东风忘了前迹。上青芜半壁。
归平遥·归国遥·春□□拂拂
作者：颜奎
朝代：宋
体裁：词

春□□拂拂。
檐花双燕入。
少年湖上风日。
问天何处觅。
湖山画屏晴碧。
梦华知夙昔。
东风忘了前迹。
上青芜半壁。
忆秦娥
作者：颜奎
朝代：宋

水云幽。怕黄霜竹生新愁生新愁。生新愁如今何处，倚月明楼。
龙吟杳杳天悠悠。腾蛟起舞鸣空篌。鸣箜篌。听吹短气，江上无秋。
忆秦娥·水云幽
作者：颜奎
朝代：宋
体裁：词

水云幽。怕黄霜竹生新愁。生新愁。如今何处，倚月明楼。龙吟杳杳天悠悠。腾蛟起舞鸣箜篌。鸣箜篌。听吹短气，江上无秋。
摸鱼儿·对琴台、不堪尘涴
作者：颜奎
朝代：宋

对琴台、不堪尘涴，春风微露纤指。
峥嵘鹤膝翘空势，取次着花安蕊。
偏有意。
把竹外一枝，飞洒轻烟里。
月痕如洗。
又底事丹青，何须水墨，虚白阚清泚。
华堂暮，珍重休弹麈尾。
静中留此佳致。
桥西几度香浮处，回首都随流水。
闲徙倚。
叹汨没黄埃，变幻皆如此。
蜚廉莫起。
待别有神人，风斤一运，和影上窗纸。
摸鱼儿·麈梅
作者：颜奎
朝代：宋
体裁：词

对琴台、不堪尘涴，春风微露纤指。峥嵘鹤膝翘空势，取次著花安蕊。偏有意。把竹外一枝，飞洒轻烟里。月痕如洗。又底事丹青，何须水墨，虚白阚清泚。华堂暮，珍重休弹麈尾。静中留此佳致。桥西几度香浮处，回首都随流水。闲徙倚。叹汨没黄埃，变幻皆如此。蜚廉莫起。待别有神人，风斤一运，和影上窗纸。
浣溪沙·梦泊游丝画影移
作者：颜奎
朝代：宋
体裁：词

梦泊游丝画影移。水沈香宛紫烟微。玉笙才过画楼西。天上人间花事苦，镜中翠压四山低。又成春过据莺啼。
清平乐·留静得
作者：颜奎
朝代：宋
体裁：词

留君少住。且待晴时去。夜深水鹤云间语。明日棠梨花雨。尊前不尽馀情。都上鸣弦细声。二十四番风后，绿阴芳草长亭。
清平乐（留静得）
作者：颜奎
朝代：宋

留君少住。且待晴时去。夜深水鹤云间语。明日棠梨花雨。
尊前不尽余情。都上鸣弦细声。二十四番风後，绿阴芳草长亭。
菩萨蛮
作者：颜奎
朝代：宋

燕姬越女初相见。鬓云翻覆风转。日日转如云。朝朝白发新。
江南古佳丽。只绾年时髻，信手绾将成。从来懒学人。
菩萨蛮·燕姬越女初相见
作者：颜奎
朝代：宋
体裁：词

燕姬越女初相见。鬓云翻覆随风转。日日转如云。朝朝白发新。江南古佳丽。只绾年时髻，信手绾将成。从来懒学人。
醉太平·茶边水经
作者：颜奎
朝代：宋
体裁：词

茶边水经。琴边鹤经。小窗甲子初晴。报梅花小春。小冠晋人。小车洛人。醉扶儿子门生。指黄河解清。
醉太平（寿须溪）
作者：颜奎
朝代：宋

茶边水经。琴边鹤经。小窗甲子初睛。报梅花小春。
小冠晋人。小车洛人。醉扶儿子门生。指黄河解清。
句
作者：颜岐
朝代：宋

念昔从学日，同升夫子堂。
琼花
作者：颜师鲁
朝代：宋
体裁：七言绝句

后土祠中二月暮，琼花放后有蜂来。东君不怕春归去，留待诗人一夜开。
第一山
作者：颜师鲁
朝代：宋
体裁：七言绝句

闻说淮南第一山，老来方此凭栏干。孤城不隔长安望，落日空悲汴水寒。
冬至
作者：颜度
朝代：宋
体裁：七言绝句

至节家家讲物仪，迎来送去费心机。脚钱尽处浑閒事，原物多时却再归。
呈左律师
作者：颜度
朝代：宋

前辈高标说与谁，孤峯顶上路途迷。
如今一向随流去，逐队成羣步步低。
呈左律师
作者：颜度
朝代：宋

前辈高标说与谁，孤峰顶上路途迷。如今一向随流去，逐队成群步步低。
题康济泉
作者：颜度
朝代：宋
体裁：七言绝句

三年官事浑无补，一片丹心彻底真。更有灵康是知己，新泉为我现津津。
游碧落洞同李兟诸公
作者：颜庶几
朝代：宋

神地秘灵室，壶天锁翠微。歌咏极今古，登临忘是非。况有麋鹿侣，堪纫兰蕙衣。得志此何远，岂复怀尘机。
游碧落洞同李兟诸公
作者：颜庶几
朝代：宋

神地秘灵室，壶天锁翠微。
歌咏极今古，登临忘是非。
况有麋鹿侣，堪纫兰蕙衣。
得志此何远，岂復怀尘机。
招抚峒猺歌
作者：颜得遇
朝代：宋
体裁：七言绝句

率土王民乐陶陶，犬戎亦民今婆娑。适正人天依中和，日月不老朝山河。
再寄云门运禅师
作者：颜復
朝代：宋
体裁：古风

云门山巅樱叶青，云门山脚阴溪鸣。山翁毁服惧世荣，大心圆静无能名。松间一饭养槁形，石壁几见秋苔生，爱山不免搜其情。缀拾短阕成长行，施子传来奇可惊。爽阔空谷天外声，高风摆荡疑茎英。
寄云门运禅师
作者：颜復
朝代：宋

句溪曲曲剡山重，谁访桑门物外踪。
超世有言皆实际，示人无意在机锋。
平生怀抱佳高遯，壮岁衣冠锁俗容。
每想清蝉心暂寂，秋声萧瑟夜庵松。
句·其一
作者：颜棫
朝代：宋

未厌慇懃达曙看。
句·其三
作者：颜棫
朝代：宋

衰草连天惨淡黄。
句·其二
作者：颜棫
朝代：宋

眼明喜见晓光舒。
句·其四
作者：颜棫
朝代：宋

一带溪山画不如。
喜雨轩
作者：颜耆仲
朝代：宋

六月炎炎苦旱灾，斯民何罪守非材。炉烟未断浓云合，神物潜驱好雨来。苗槁复苏青易见，鬓愁虽喜白难回。也知慰我三农望，膏泽应须遍九垓。
喜雨轩
作者：颜耆仲
朝代：宋

六月炎炎苦旱灾，斯民何罪守非材。
炉烟未断浓云合，神物潜驱好雨来。
苗槁復苏青易见，鬓愁虽喜白难回。
也知慰我三农望，膏泽应须徧九垓。
宽民堂
作者：颜耆仲
朝代：宋
体裁：七言律诗

圣训昭垂本至仁，此堂取义立名新。通商有道能徕远，计利无心盖为民。宽赐一分皆德意，奉行两字属微臣。年年宝货千般集，好是熙台到处春。
和碧玉千峰诗
作者：颜颐仲
朝代：宋

道在穹壤间，如日照万国。淳乾再中天，斯文荷申锡。惟时朱夫子，一柱擎天力。勉斋妙心传，月印寒潭碧。东野正始音，绝唱未易续。昕庭万言对，珠玑灿盈掬。一麾压南州，寒谷回春燠。煌煌漳水珠，照耀昆山玉。美哉巽斋守，杰构捐金钱。横经踞皋比，冠剑来三千。贤侯揭新扁，伟观还当年。孰能踵公武，名盖东南天。经畬望有秋，譬彼田舍翁。学道犹学医，百脉期疏通。立身尚名节，峻峙千仞峰。勉哉蹈前修，毋与流俗同。
和碧玉千峰诗
作者：颜颐仲
朝代：宋

道在穹壤间，如日照万国。
淳干再中天，斯文荷申锡。
惟时朱夫子，一柱擎天力。
勉斋妙心传，月印寒潭碧。
东野正始音，绝唱未易续。
昕庭万言对，珠玑灿盈掬。
一麾压南州，寒谷回春燠。
煌煌漳水珠，照耀昆山玉。
美哉巽斋守，杰构捐金钱。
横经踞皋比，冠剑来三千。
贤侯揭新扁，伟观还当年。
孰能踵公武，名盖东南天。
经畬望有秋，譬彼田舍翁。
学道犹学医，百脉期疏通。
立身尚名节，峻峙千仞峰。
勉哉蹈前修，毋与流俗同。
庆元府人日乡饮酒礼
作者：颜颐仲
朝代：宋

王春人日喜阴晴，文物衣冠萃四明。礼乐几年今一见，主宾百拜酒三行。人心天理须兴起，士习民风悉变更。太守自惭才德薄，纲维全赖老先生。
庆元府人日乡饮酒礼
作者：颜颐仲
朝代：宋

王春人日喜阴晴，文物衣冠萃四明。
礼乐几年今一见，主宾百拜酒三行。
人心天理须兴起，士习民风悉变更。
太守自惭才德薄，纲维全頼老先生。
柳花
作者：颜颐仲
朝代：宋
体裁：七言绝句

柳渐成阴万缕斜，无腰柔弱弄韶华。一庭春色无人管，檐雨声中飞尽花。
桐
作者：颜颐仲
朝代：宋

庭梧惊秋风，叶叶彫萎红。行人何不归，委魂逐孤鸿。去日良已赊，客身转飘蓬。千里各一涯，关山月明中。两臂恨不羽，飞逐君西东。
桐
作者：颜颐仲
朝代：宋

庭梧惊秋风，叶叶雕萎红。
行人何不归，委魂逐孤鸿。
去日良已赊，客身转飘蓬。
千里各一涯，关山月明中。
两臂恨不羽，飞逐君西东。
遊洞霄
作者：餘杭令
朝代：宋

野服蕭蕭款翠微，虛亭高敞射晴暉。
仙歸洞府雲烟靜，春入名山笋蕨肥。
緩飲壺觴聊自適，暫指朱墨便忘歸。
何時罷脫利名去，始悟人間萬事非。
小桃紅·連理枝
作者：餘桂英
朝代：宋

芳草連天暮。斜日明汀渚。懊恨東風，恍如春夢，匆匆又去。早知人、酒病更詩愁，鎮輕隨飛絮。寶鏡空留恨，箏雁渾無據。門外當時，薄情流水，如今何處。正相思、望斷碧山雲，又鶯啼晚雨。
禪峰寺
作者：饒南强
朝代：宋

禪山喬木飽蒼烟，柿葉能來老鄭虔。
樓閣暮寒風鐵定，與僧分展對牀眠。
送向綜通判桂州
作者：饒奭
朝代：宋

百粵封疆桂嶺崇，□□□□□□□。
十城縣弩爭趨府，五管侯圭盡偃風。
逍遥峯訪李覯不遇
作者：饒子尚
朝代：宋

疊嶂南奔似躍龍，逍遥樓畔識奇蹤。
雲根盤地三千丈，石徇參天第一峯。
歲久已知蒼蘚合，曉爲常怪翠雲封。
肩輿却過株槎路，曙色嵐光隔幾重。
遊麻姑山
作者：饒師道
朝代：宋

拂曉旌幢遠訪真，洞中和氣一番新。
爭迎謝守同遊客，盡是方平舊會人。
山峭亭臺多占月，地靈風物只知春。
清歡何必笙簧助，自有紅泉碧澗鄰。
無絃琴
作者：饒延年
朝代：宋

月作金徽風作絃，清音不在指端傳。
有時彈罷無生曲，露滴松梢鶴未眠。
夜游黄鶴樓遇道人
作者：饒廷直
朝代：宋

黄鶴樓前秋月寒，樓前江闊煙漫漫。
夜深人散萬籟息，獨對清影憑闌干。
一聲長嘯肅天宇，知是餐霞御風侶。
多生曾結香火緣，邂逅相逢竟相語。
翛然洗盡朝市忙，直疑身在無何鄉。
回看往事一破甑，下視舉世俱亡羊。
嗟予局促猶軒冕，知是盧敖遊未遠。
他年有約願追隨，共看蓬萊水清淺。
金山
作者：饒方
朝代：宋

地將靈氣吐林巒，至寶曾淘瓦礫間。
若把圖經重校定，此山宜喚作金山。
和洪朋
作者：饒次守
朝代：宋

當時爲舉首，滿意望龍飛。
而今已報罷，且歸。
示兒魯
作者：饒炎
朝代：宋

匡居終日只欽欽，一寸靈臺萬古心。
鹿洞象山前路在，頻思寡過到而今。
下第投荆公
作者：饒竦
朝代：宋

又還垂翅下烟霄，歸指臨川去路遙。
二畝荒田須賣却，要錢準備納青苗。
上竺知客肇師示蘇仲豫參寥唱和韞秀堂二絕句求和因追次其韵二首·其一
作者：饒節
朝代：宋

光明奇秀豈能藏，草自纖柔檜自長。
不待博山薦沉水，道人親佩法身香。
上竺知客肇師示蘇仲豫參寥唱和韞秀堂二絕句求和因追次其韵二首·其二
作者：饒節
朝代：宋

休話紛紛故惱渠，似持鐘鼓樂爰居。
西來未欲深藏跡，人境聊須暫結廬。
上范謙叔左丞求退
作者：饒節
朝代：宋

老驥伏櫪志千里，烈士暮年心不已。
不用悲歌擊唾壺，尚挾平戎獻天子。
書成未上忽自悟，便逐道人林莽去。
年來著脚古道場，疾病魔人無屏處。
不遇我公如古人，零落離披作風絮。
我公德量大如海，太平天子待真宰。
乞身莫待我公行，早向千峰萬峰外。
不愚兄再示佳句如璧亦重用來韵
作者：饒節
朝代：宋

聖慈何事輒翻然，日月從來本麗天。
食座千冠□掃跡，禪堂百衲便差肩。
朝三暮四渾堪笑，秋菊春蘭豈鬭鮮。
但得時和湯餠足，不材從此盡天年。
不愚兄示上元佳句謹次韵爲笑
作者：饒節
朝代：宋

溪雲釀雪展還收，數日春嚴罷出遊。
月竹蕭蕭香轉座，缾湯隠隠被蒙頭。
一燈聊破上元夢，半夜稍增塗足油。
說妙談玄吾不會，從教高挂雪峰毬。
久雨偶晴見日
作者：饒節
朝代：宋

濃陰百日漫西東，洶洶隋河夜欲洪。
但得望堯常拜手，誰能畏盾輒逃空。
九日發淮康
作者：饒節
朝代：宋

九日非吾事，黄花亦謾生。
未傾彭澤酒，還背汝陽城。
細雨秋天近，西風白葛輕。
山村遠城市，可有笑歌聲。
九月六日駕幸蔡王府
作者：饒節
朝代：宋

詔可觀光夾路民，雍容禁衛見寬仁。
天光湛湛乾坤凈，玉色溫溫草木春。
虛駕老臣人望重，降輿新第聖恩親。
屬車未御鈞天奏，只有歡聲滿後塵。
乞石菖蒲
作者：饒節
朝代：宋

香綠茸茸一寸根，清泉白石共寒溫。
道人好事能分我，留取斕斑舊蘚痕。
以太學燈籠遺陳松老
作者：饒節
朝代：宋

君有傳家三尺檠，巨編長軸稱經營。
時文今是蠅頭字，遺子終南捷徑行。
仲高留題轉物堂亦次其韵
作者：饒節
朝代：宋

轉物堂前春爛漫，楊花斷送今無餘。
故人過我勿厭數，免寄寒溫一束書。
佛米贊
作者：饒節
朝代：宋

時平主聖，萬國自靖。
不殺而成，不征而正。
矯矯虎臣，無所用命。
移將東南，介我佛會。
久聞吾曹，念佛三昧。
喑嗚叱咤，化爲佛聲。
三令五申，易爲佛名。
一佛一米，爲米三升。
自升而斗，自斗而斛。
念之無窮，太倉不足。
修上人出覺範送行詩言別因次韵餞之
作者：饒節
朝代：宋

上人邱壑姿，韵出餘子右。
已經老洪目，云是江南秀。
訪我白崖巔，喘汗經層岫。
初無一日雅，恍若十年舊。
胡床氣未穩，牙籤出深袖。
我居人跡絕，特坐歲時久。
子來亦遽去，既別重回首。
招提送客還，松戶閉春晝。
偈
作者：饒節
朝代：宋

剝剝剝，裏面有蟲外面啄。
多少茫茫瞌睡人，頂後一錐猶未覺。
若不覺，更聽山僧剝剝剝。
偶作
作者：饒節
朝代：宋

丹霞到了被人謾，選佛何曾異選官。
爭似白雲無事客，茅檐冬日卧蒲團。
偶成
作者：饒節
朝代：宋

松下柴門閉綠苔，只有胡蝶雙飛來。
蜜蜂兩股大如繭，應是前山花已開。
偶書
作者：饒節
朝代：宋

廣離騷罷獨支頤，萬里江山座上歸。
門外不知蠻戰觸，滿窗蚊子刺明飛。
元輝上人喜賦詩作東坡字蕭然有出塵之姿渠亦用韵有作且乞詩爲別因再次韵贈之
作者：饒節
朝代：宋

禪流筆墨戲，好句亦時得。
譬如世佳人，不必須傾國。
我行百城時，所至不暖席。
默求支許流，常歎暮雲碧。
阿師有典刑，一見我心釋。
根源師璨可，餘事窺元白。
叢林半良窳，初若泗濱石。
欲出金玉音，不妨聊考擊。
致遠或恐泥，落華反枯寂。
口邊白醭去，願子師古昔。
再次前韵
作者：饒節
朝代：宋

不待山腰轉籜龍，一函寒碧自深中。
未容濠上觀魚客，聊許雙林照影翁。
雨後蝸牛羣飲月，春餘水馬競追風。
井蛙海鼈難棲泊，會看長虹下晚空。
再次前韵
作者：饒節
朝代：宋

佳節山家事事休，一菴容膝自優游。
殘梅韵勝窺籬落，滿月光寒上隴頭。
不待玄沙行乞火，何須投子更携油。
夜深自倚蒲團困，誰問渠儂馬打毬。
再次前韵
作者：饒節
朝代：宋

曾將千古較窮通，芥孔能容幾許空。
借問折腰辭五斗，何如折臂取三公。
四時但覺風雨過，一飯奚須刀匕紅。
要識壞魔三昧力，更培根墢待春風。
再次前韵
作者：饒節
朝代：宋

芒鞋短杖訪松筠，未許癡禪繼後塵。
碧嶂烟嵐千頃潤，紅崖花草四時春。
林中儻遇狻猊獸，日下休看舜若神。
却笑子湖窮鬼子，猶將消息問時人。
再次韵
作者：饒節
朝代：宋

四海班揚譽，平生支許游。
芝蘭端秀潤，楊柳未風流。
異日玉堂草，何年石室籌。
願公隨處用，擇地豈真休。
再次韵且召遊山
作者：饒節
朝代：宋

勞生擾擾苦推遷，擬疏行藏細問天。
壯歲同尊曲阜履，老來幾拍洪崖肩。
自聞新澤春雷動，喜見清詩蜀錦鮮。
莫怪招呼玩花草，要回皓首作丁年。
再次韵關子開
作者：饒節
朝代：宋

我初詿誤輩簪纓，君亦前生失念僧。
得意那知蟻旋磨，反身方悟鼠侵藤。
高才自合參廊廟，朽質聊須活斗升。
已破小團盟異日，速來相就鑿春冰。
再用韵
作者：饒節
朝代：宋

楊柳池塘表裏青，魚兒偷眼畏蜻蜓。
夜來雨過菖蒲靜，倒浸中天四五星。
再用韵戲作二庵圖
作者：饒節
朝代：宋

人說雙庵鶻壁巔，妙高峰頂四禪天。
夢魂似亦曾招手，千里猶堪論比肩。
淥水白雲同一妙，蒼松翠竹自相鮮。
誰能爲作虎頭畫，傳與人間五百年。
再用韵戲紀山中之勝
作者：饒節
朝代：宋

人既無心境自幽，問渠何事世間遊。
連雲自種蘭千本，带雪新栽橘數頭。
已架酴醾連外戶，便留薝蔔壓香油。
明年不怕春寒重，收拾東風柳絮毬。
再送不愚兄二首·其一
作者：饒節
朝代：宋

摇頭擺尾赤梢鯉，當年一躍過龍門。
諸方若要知來處，的的雲門七代孫。
再送不愚兄二首·其二
作者：饒節
朝代：宋

今代識真人已少，紛紛魚目亂驪珠。
兄持萬古連城璧，只可深藏莫似渠。
再送古上人
作者：饒節
朝代：宋

危徑湍溪六月寒，阿師分衛入雲端。
有人不辨師真僞，舉似山僧短偈看。
冬日書謝氏園壁
作者：饒節
朝代：宋

瓦缶藏春土脈乾，嫣香已謝菊花團。
履聲遶盡欄干曲，肅肅松風作暮寒。
別用韵寄諸同參
作者：饒節
朝代：宋

好笑多知一老翁，須言妙用及神通。
我無佛說并魔說，誰問南宗與北宗。
麤飯有時聊飽腹，破衣隨分且遮風。
他年同道如相過，沙銚煨茶竹葉中。
別草庵
作者：饒節
朝代：宋

非利非名非有求，浩然乘興亦南遊。
白雲出洞初無累，綠水逢坳本暫留。
石徑不移松雨曉，茅簷長付竹風秋。
客來欲問庵中主，楖栗橫挑四百州。
劉仲高儀曹左顧林下重話十年之別作詩見贈次韵
作者：饒節
朝代：宋

下馬疑高韵，披襟記舊游。
從頭推故跡，屈指盡名流。
安否何勞問，行藏不用籌。
夜闌重換燭，羣吏且前休。
卧雲堂
作者：饒節
朝代：宋

補牢初未益亡羊，聊伴閑雲卧草堂。
君解入官雲作雨，未應舒卷却相妨。
句·其一
作者：饒節
朝代：宋

閒携經卷倚松立，試問客從何處來。
句·其二
作者：饒節
朝代：宋

政須送與王摩詰。
同廣德和尚及諸禪伯遊山有作次其韵
作者：饒節
朝代：宋

捫蘿挽石復穿雲，却歎公侯走世塵。
碧嶂回眸三界小，紅崖移步百花春。
長沙只解隨芳草，王老猶難避鬼神。
不道遊山末後句，瘦藤遥指牧牛人。
向居卿所藏靈壁石歌
作者：饒節
朝代：宋

靈壁之石妙天下，奇姿異質窮變化。
時時好事獲寸尺，谷量牛馬未當價。
耐官丞相三代孫，風流似是典刑存。
心胸本無紈袴氣，詩書漸洗膏粱昏。
邇來得石不盈尺，依稀尚带莓苔迹。
氣象中含萬仞懸，秀潤仍分千里碧。
大江之南千萬山，終日思歸行路難。
坐中一見此真骨，心折當年雨後天。
君不見黄金白璧驕侈本，大官厚祿方安穩。
少年趣駕迅如電，我欲追之墮車蹇。
年來老大計轉拙，一丘一壑興不淺。
儻君他日棄前魚，南窗坐對廬山遠。
吾友汪信民博士近聞參道甚力昨日得書云喪其偶其言耿耿有不釋然者因寄此頌開之且挽其進
作者：饒節
朝代：宋

悼亡應作斷腸聲，此恨從來不易平。
墮淚要知非轉物，鼓盆政恐未忘情。
疏親憎愛無非妄，生死存亡但有名。
著力早須無底鉢，優曇在火更晶明。
呂無求以詩堅同舟爲嵩山之約次韵報之
作者：饒節
朝代：宋

我窮走四方，瑣瑣知交態。
呂卿晚定交，槁質頼沾溉。
筆端有神奇，胸次無疆界。
平生書畫船，往往出光怪。
我非張孝廉，招呼許同載。
顧我念嵩洛，如痞思一憶。
况飛西北帆，一枕千里快。
便當謀吉日，恐負遊山債。
和不愚兄庵頌三首·其一
作者：饒節
朝代：宋

此庵俄壞復俄成，步屧相從了此生。
鶴不乘軒方自舞，鶑非求友爲誰鳴。
冬葅弄色應分甕，春薺聞香莫戛鐺。
月下相尋記低語，松間烏鵲恐飛驚。
和不愚兄庵頌三首·其三
作者：饒節
朝代：宋

常恨山居寡弟兄，阿師庵就可憐生。
輔車豈但圖相倚，獨掌從來不浪鳴。
野老獻謀脩水磑，山童相喚借茶鐺。
年來活計渾成就，猿鶴安棲定不驚。